Архивы АФҒОНИСТОН - tafsilar.info\n22 Oktabr 23:59 by Редакция\nҒарб давлатлари раҳбарлари Ўрта Осиё минтақасини Россиянинг «ҳовлиси» сифатида кўришга одатланган. Москва Марказий Осиё республикаларини ҳимоя қилишга қодир эмас, шунинг учун у минтақа давлатларининг ўзаро садоқатига таянмаслиги керак. Кўп йиллар давомида Марказий Осиё Россияни Жанубий ва Ғарбий Осиёдан ажратиб турувчи қалқон эди. Москва буни тушунди ва минтақага Афғонистон ва бошқа эҳтимолий душманларнинг тажовузини тўхтатишга ёрдам\nБМТ Афғонистон аҳолисига иқтисодий ёрдам кўрсатиш жамғармасини тузди\n22 Oktabr 15:59 by Редакция\nБирлашган Миллатлар Ташкилотининг Тараққиёт дастури (БМТТД) Афғонистон аҳолисига иқтисодий ёрдам кўрсатиш учун махсус махсус жамғарма ташкил этилганини эълон қилди. «Бугун БМТ Тараққиёт дастури Бирлашган Миллатлар Ташкилотининг кўп донорлик мақсадли жамғармалари анъаналарига кўра Афғонистон учун махсус мақсадли жамғарма ташкил қилмоқда», — деди БМТ Тараққиёт Дастури маъмури Ахим Штайнер. Унинг сўзларига кўра, Афғонистондаги уй хўжаликларининг 97%, агар\nМосква форматидаги Афғонистон бўйича маслаҳатлашувлар иштирокчилари қўшма баёнот қабул қилишди\n21 Oktabr 09:40 by Редакция\n2021 йил 20 октябрда бўлиб ўтган Афғонистон бўйича Москва маслаҳатлашувларининг Учинчи учрашуви якунлари бўйича иштирокчилар қўшма баёнот қабул қилишди. Унда Россия, Хитой, Покистон, Эрон, Ҳиндистон, Қозоғистон, Қирғизистон, Тожикистон, Туркманистон, Ўзбекистондан махсус вакиллар ёки юқори лавозимли амалдорлар ҳамда Афғонистон муваққат ҳукуматининг юқори мартабали делегацияси иштирок этди. Томонлар Афғонистон суверенитети, мустақиллиги ва ҳудудий яхлитлигини ҳурмат қилишларини билдиришди\nАҚШнинг Афғонистондаги вакили ўз лавозимини тарк этмоқда\n19 Oktabr 16:00 by Редакция\nАҚШ Давлат департаментига кўра, Байден маъмуриятининг Афғонистондаги етакчи вакили Залмай Халилзод ўз лавозимини тарк этмоқда. Бу ҳақда CNN хабар берди. Элчи Залмай Халилзод ўрнига унинг ўринбосари Том Уэст келади, у Байденнинг ўтиш даври гуруҳида Афғонистон сиёсатини бошқарган ва бир неча ой давомида Халилзод билан яқиндан ишлаган. «Афғонистондаги ярашиш бўйича махсус вакил Залмай Халилзод ўз лавозимидан\n19 Oktabr 12:04 by Редакция\nҚўшни Афғонистон давлатлари учрашувининг санаси Эрон ТИВ расмий вакилидан маълум бўлди. Тадбир Теҳронда 27 октябрда бўлиб ўтади ва бир кун давом этади. «Кейинги ҳафта чоршанба куни Теҳранда биз қўшни Афғонистон ташқи ишлар вазирлари йиғилишини ўтказамиз. Бу учрашув шахсан ўтказилади , — деди у. Дипломатнинг қўшимча қилишича, учрашув бир кун давом этади. Унинг сўзларига кўра, кун\nАФҒОНИСТОНТАШҚИ ИШЛАР ВАЗИРЛИГИТеҳронУЧРАШУВЭРОН


ОФК кубогини яхши кўрадиган "Эйр Форс" клуби ҳақида / CHAMPIONAT.asia\n10:18Ҳаммаси ўзгарди. Икарди "Интер"да қолади ва у ўзига бошқа рақам танлади 0 09:48Грилиш АПЛдаги омадсиз сериясига якун ясади 0 09:30Расман: “Монако” “Лестер” футболчисини яна ижарага олди 0 09:14Садио Мане ватандоши ҳақида: “У жуда ҳам тезкор, ҳимоячиларни ақлдан оздиради” 0 08:52Хенрик Ларссон Швеция клубидан истеъфога чиқарилди 2 08:36Румменигге Саншешнинг сотиб юборилганига изоҳ берди 1 08:15“Арсенал” ҳимоячиси Дани Себальосни мақтади 4 07:55Лэмпард Батшуайи ҳақида гапирди 0 07:40АПЛ. "Астон Вилла" - "Эвертон" 2:0 0 07:35Бундеслига. "Кельн" - "Боруссия Дортмунд" 1:3 0 07:30ЛаЛига. "Леванте" - "Вильярреал" 2:1 0 07:25ЛаЛига. "Гранада" - "Севилья" 0:1 0 01:55АПЛ. "Эвертон" меҳмонда "Астон Вилла"га имкониятни бой берди 15 01:25Бундеслига. "Боруссия Д" меҳмонда "Кельн"ни таслим этди ва пешқадамлигини мустаҳкамлади 11 01:15Расман: "Бавария" ярим ҳимоячиси 25 млн. евро эвазига "Лилль"га ўтди 2\nОФК кубогини яхши кўрадиган "Эйр Форс" клуби ҳақида\nТеглар : Эйр ФорсОЧЛ-2019Босим Қосим\nБугун, 12 февраль куни Осиё чемпионлар лигаси саралаш босқичида "Пахтакор" клуби Тошкентда Ироқнинг "Эйр Форс" клуби билан ўйнайди.\nМазкур баҳсда ғолиб бўлган жамоа 19 февралда БААда "Ал Наср" меҳмони бўлиб гуруҳ босқичига чиқишга ҳаракат қилади. Биз ўқувчиларимизга "шерлар"нинг бугунги рақиби ҳақида маълумот беришга қарор қилдик.\nОлти карра Ироқ чемпиони бўлган "Эйр Форс" 1931 йилда "Гипсимот" номи билан ташкил топган. 1974 йилда клуб номи "Ал Тараян" деб ўзгартирилган. 1991 йилдан бошлаб клуб "Ал Қува Ал Жавия"га (таржимаси "Air Force Athletic Club") айлантирилган. Клуб Ироқ Мудофаа вазирлигига тегишли ҳисобланади.\n"Эйр Форс" айни пайтда Ироқ чемпионатида 14та ўйинда 31 очко тўплаб тўртинчи ўринда бормоқда. Жамоа сафида Ироқ миллий терма жамоасининг бир қатор футболчилари тўп тепишмоқда. Январь ойида БААда ўтган Осиё Кубогида Ироқ терма жамоасини шарафини бу клубдан дарвозабон Муҳаммад Қассид, ҳимоячи Саад Нотиқ ва ярим ҳимоячи Али Ҳусни ҳимоя қилишди.\nҲозирда жамоани маҳаллий мураббий Босим Қосим бошқариб бормоқда. Айнан у ўтган йил "Эйр Форс"ни Ироқ вице-чемпиони ва ОФК кубоги соҳибига айлантирган.\nКлубнинг бугунги кундаги юлдузи Ҳаммади Аҳмад ҳисобланади. 2010 йилдан буён мазкур клубда ўйнаб келаётган ҳужумчи 2012 ва 2016 йилларда Ироқ чемпионатида 27та гол билан тўпурар бўлган. 2016 йилда ОФК кубогида 16та гол уриб, мусобақа тўпурари деган номга сазовор бўлган эди. Бундан ташқари у ўша йил ОФК кубогининг энг фойдали футболчиси деб топилган. Ҳаммади 2016 йил Осиё қитъасида йил футболчиси бўлиш учун уч нафар номзод орасига киритилганди.\nЖамоа яқинда ўз сафига нигериялик ҳужумчини қўшиб олди. Соломон Уильямс Окурукет 1989 йилда туғилган. У 2018 йилги мавсумда Мисрнинг "Энтаг Эл Харби" клубида ўйнаган.\n"Эйр Форс" ўз тарихида уч марта (2004, 2006 ва 2008 йиллар) Осиё чемпионлар лигаси гуруҳ босқичида иштирок этган. Учала сафар ҳам Ироқ клуби гуруҳда қолиб кетган.\nЭътиборлиси "Эйр Форс" охирги уч йилда ОФК кубогида иштирок этган ва уч йилдан буён уни ҳеч кимга бермай келмоқда. 2016 йил финалда Ҳиндистоннинг "Бенгалуру" клуби 1:0 ҳисобида мағлуб этилган. 2017 йил ҳал қилувчи баҳсда Тожикистоннинг "Истиқлол" клуби таслим этилган - 1:0. Ўтган йил эса финалда Туркманистоннинг "Олтин Аср" клуби мағлуб (2:0) этилди.\n"ЭЙР ФОРС" (ИРОҚ)\nТашкил топган сана: 1931 йил 4 июль\nУй стадиони: "Ал Қува Ал Жавия"\nСиғими: 10000 томошабин\nКлуб хўжайини: Анвар Ҳамад Амин\nБош мураббий: Босим Қосим\nИроқ чемпиони - 6 марта\nИроқ футбол Ассоциацияси кубоги соҳиби - 4 марта\nИроқ Элит кубоги соҳиби - 3 марта\nИроқ Суперкубоги - 2 марта\nОФК кубоги соҳиби - 3 марта\n"Эйр Форс" таркиби:\n1. Абдуллоҳ Файсал\n12. Муҳаммад Кассид\n21. Амжед Раҳим\n2. Али Баҳжат\n4. Суад Натиқ\n5. Аҳмад Абдулридха\n6. Самиҳ Саид\n14. Ҳуссайн Муҳсин\n26. Муҳаммад Нассиф\n33. Муайад Ажан (Сурия)\n34. Мустафо Муҳаммад\n13. Фаҳад Карим\n15. Али Ҳисни\n16. Карар Набил\n18. Зоҳир Медани (Сурия)\n19. Муҳаммад Қосим\n25. Муҳаммад Али\n39. Аҳмад Абдуламир\n7. Каррар Али\n8. Иброҳим Баеш\n9. Эмад Муҳсин\n10. Ҳаммади Аҳмад\n17. Али Юсуф\n24. Аъло Аднан\n30. Соломон Уильямс (Нигерия)\n35. Аднан Муҳаммад\nJaloliddin Masharipov - 76', Марат Бикмаев - 84'\nHammadi Ahmad - 87'\n76' Jaloliddin Masharipov\n84' Марат Бикмаев\n87' Hammadi Ahmad


Абдулла Қаҳҳор. Ҳикоялар - Behzod Fazliddin\nНаср Ўзбек адабиёти Янги ўзбек адабиёти\nФевраль 6, 2014 Sayt muallifi\t0 изоҳлар\nКампир тонг қоронғисида хамир қилгани туриб ҳўкизидан хабар олди. О!.. Ҳўкиз йўқ, оғил кўча томондан тешилган… Деҳқоннинг уйи куйса куйсин, ҳўкизи йўқолмасин. Бир қоп сомон, ўн-ўн бешта хода, бир арава қамиш – уй, ҳўкиз топиш учун неча замонлар қозонни сувга ташлаб қўйиш керак бўлади.\nҚобил бобонинг қўшниси – бурунсиз элликбоши кирди. У оғилга кириб тешикни, ҳўкиз боғланган устунни диққат билан кўздан кечирди; негадир устунни қимирлатиб ҳам кўрди, сўнгра Қобил бобони чақирди ва паст товуш билан деди:\n– Йиғлама, йиғлама дейман! Ҳўкизинг оқ пошшо қўл остидан чиқиб кетмаган бўлса, топилади.\n– Ҳа, сигир, йўқолдими?\n– Йўқ… сигир эмас, ҳўкиз, ола ҳўкиз эди.\n– Ҳўкизми?.. Ҳўкиз экан-да! Ҳимм… Ола ҳўкиз? Тавба!..\n– Бори-йўғим шу битта ҳўкиз эди…\n– Йўқолмасдан илгари бормиди? Қандақа ҳўкиз эди?\n– Ола ҳўкиз…\n– Яхши ҳўкизмиди ё ёмон ҳўкизмиди?\n– Қўш маҳали…\n– Яхши ҳўкиз биров етакласа кета берадими?\n– Бисотимда ҳеч нарса йўқ…\n– Ўзи қайтиб келмасмикин?.. Биров олиб кетса қайтиб кела бер, деб қўйилмаган экан-да! Нега йиғланади? А? Йиғланмасин!\n– Қидиртирсакмикин-а?– деди амин чинчалоғини этигининг остига артиб, — суюнчиси нима бўлади? Суюнчидан чашна олиб келинмадими?\n– Кам бўлманг,– деди пулни узатиб,– яна хизматингиздаман.\n– Мен бетўхтов приставга хабар бераман. Ўзи чақиртиради. Бир ҳафта ўтди. Бу бир ҳафта ичида кампир «дуонинг зўри билан қулф очадиган» азайимхонга обдастагардон қилдиргани қатнаб ярим қоп жийда, уч елпиш товоқ жўхори, икки калава ип элтди, аммо иш чиқмади. Саккизинчи куни Қобил бобо яна аминнинг олдига борди. Аминнинг тепа сочи тикка бўдди:\n– Ҳа, ҳўкизни уйларига элтиб берилсинми?! Ахир, борилсин, арз қилинсин-да! Фуқаронинг арзга бориши арбобнинг иззати бўлади!\nҚобил бобо ёр-дўстлари билан кенгашди – приставга пулдан бошқа нима олиб борса бўлади? Маълум бўлдики, уни бегим дегунча кишининг бели синар экан.\nУчта товуқ, гарчи бири курк бўлса ҳам, Қобил бобонинг ўзидан чиқди. Юзта тухумни қўни-қўшни, ёр-биродарлар ўзаро йиғиб берди. Аммо бу тортиқ билан тилмочдан нари ўтиб бўлмади. Тилмоч тортиқни олди ва бетўхтов приставга яхшилаб тушунтиришни ваъда қилди. Чолнинг бутун бўғинлари бўшашиб кетди, кейин тутоқишди, аммо гўрда бир нарса дея оладими! «Ўйнашмагил арбоб билан – сени урар ҳар боб билан». «Яхшилаб тушунтирилган» пристав битта кулангир, битта фаранги товуқ, уч сўм пулни олганидан кейин, Қобил бобонинг бахтига, «бетўхтов ҳокимга хабар бераман» демасдан, «аминга бор», деб қўя қолди. Амин «елликбошига борилсин», деди.\n– Гумонингизни айтинг бўлмаса! – деди элликбоши тажанг бўлиб, – ким олганини мен билмасам, авлиё бўлмасам! Олган одам аллақачон сўйиб саранжомлади-да! Узоқ демасангиз, эринмасангиз кўнчиликка бориб териларни бир қараб чиқинг. Аммо териси кўнчиликка тушган бўлса, аллақачон чарм бўлди; худо билади, кавуш бўлиб бозорга чиқдими…\n– Энди бизга жуда қийин бўлди-да. Пешонам шўр бўлмаса… – деди чол ерга қараб.\n– Эй, ёш боламисиз! Нега йиғлайсиз? Кап-катта одам… Битта ҳўкиз бўлса бир гап бўлар, худо ажалга тўзим берсин! Мен қайнагамга айтайин, сизга битта хўкиз берсин. Битта ҳўкиз одамнинг хуними?\nEртасига элликбоши Қобил бобони бошлаб қайнатаси – Эгамберди пахтафурушнинг олдига олиб борди. Пахтафуруш чолнинг ҳолига кўп ачинди ва ерини ҳайдаб олгани битта эмас, иккита ҳўкиз берди, лекин «кичкинагина» шарти бор. Бу шарт кузда маълум бўлади…\nШаҳарда битта докторхона бор. Бу докторхона тўғрисида Сотиболдининг билгани шу: салқин, тинч паркда, дарахтлар ичига кўмилган баланд ва чиройли оқ иморат; шиша қабзали кул ранг эшигида қўнғироқ тугмаси бор. Чигит пўчоқ ва кунжара билан савдо қиладиган хўжайини Абдуғанибой омборда қулаб кетган қоплар остида қолиб ўладиган бўлганида бу докторхонага бормай Симга* кетган эди. Докторхона деганда Сотиболдининг кўз олдига извош ва оқ подшонинг сурати солинган 25 сўмлик пул келар эди.\n– Бегуноҳ гўдакнинг саҳарда қилган дуоси ижобат бўлади, уйғотинг қизингизни! — деди.\nБола анчагача уйқу ғашлиги билан йиғлади, кейин ота-сининг ғазабидан, онасининг аҳволидан қўрқиб, кампир ўргатганча дуо қилди:\nБемор кундан-кун баттар, охири ўсал бўлди. «Кўнгилга армон бўлмасин» деб «чилёсин» ҳам қилдиришга тўғри келди. Сотиболди тўқиган саватчаларини улгуржи оладиган баққолдан йигирма танга қарз кўтарди. «Чилёсин»дан бемор тетик чиққандай бўлди; шу кечаси ҳатто кўзини очиб, қизчасини ёнига тортди ва пичирлади:\n*Сим – ҳозирги Фарғона шаҳри.\n– Акажон, дегин!\n– Акажон! Жо-он ака!..\n– Нима берасан?\n– Умримнинг ярмини бераман!..\n– Нима эканини билдингми?– деди.– Асаларининг уяси! Турган-битгани асал! Мана, мана, сиқсанг асал оқади. Буниси оқ мум, ҳаром эмас – шимса ҳам бўлади, чайнаса ҳам бўлади.\n– Ё, қудратингдан, ишонмайди-я! – деди Туробжон\nкелтирган матоини титкилаб. – Мана, чайнаб кўр! Кўргин, бўлмаса иннайкейин дегин…\n– Тур, жўхорингга қара! Уни кўр, мушук тегди.\n– Бу ер юткур қандай бало экан!.. Одамлардай\n– Ахир, бошқоронғи бўл, эвида бўл-да! – деди дўпписини қоқмасдан бошига кийиб. – Анор, анор… Бир қадоқ анор фалон пул бўлса! Саҳаримардондан сув ташиб, ўтин ёриб, ўт ёқиб бир ойда оладиганим ўн саккиз танга пул. Акам бўлмаса, укам бўлмаса…\n– Ҳавасга анор ейди дейсиз, шекилли…\n– Биламан… Ахир, нима қилай? Хўжайинимни ўлдириб пулини олайми, ўзимни ҳиндига гаров қўяйми? Ғалатимисан ўзинг?\n– Ҳали туғилмаган болани ер юткур дединг-а, – деди Туробжон борган сайин тутақиб.\n– Ўша асалнинг пулига анор ҳам берар эди.\n– Берар эди! – деди Туробжон заҳарханда қилиб. – Анор олмай асал олдим!\n– Албатта берар эди! Албатта анор олмай, асал олгансиз!\n– Ажаб қилдим, – деди Туробжон титраб, – жигарларинг эзилиб кетсин!\n– Кишининг юрагини қон қилиб юборасан, – деди анчадан кейин. – Наинки мен асал олсам! Асал отлиққа йўқ, ҳали биз пиёда-ку! Хўжайинга бир ошнаси совға қилиб келган экан, билдирмасдан… ўзидан сўраб оз-роғини олдим… Ўзи берди. Тансиқ нарса, хурсанд бўлармикансан дебман. Ё тансиқ эмасми? Умрингда неча марта асал егансан? Ўзим умримда бир марта еганман: Шокирхўжа қандолатчи асал қиём қилдираётганда қозонига аммамнинг жўжаси тушиб кетганди, шу жўжани ялаганман…\nХотин уйга кириб кетди. Анчадан кейин дарчадан хира шуъла тушди. Туробжон ҳам кирди. Хотин дарча ёнида, бир тиззасига бошини қўйган, қорамтир – кул-ранг осмонга қараб ўтирар эди. Туробжон тикка туриб қолди. Токчадаги бешинчи чироқ пихиллаб ёнар, унинг атрофида катта бир парвона айланар эди. Туробжон ҳам дарча ёнига ўтирди. Шифтнинг қаеридир «қирс» этди, қаердадир калтакесак чирқиллади, Туробжоннинг қулоғи жинғиллади. У ҳам осмонга – хира юлдузларга қаради. Масжиддаги кекса бақатерак орқасидан кўтарилган қизғиш ўт кўкка оловли из қолдириб жуда юқорилади ва гўё осмонга урилгандай чилпарчин бўлиб, «пўп» этди.\n– Мушак, – деди Туробжон, – Муллажон қозининг боғида. Муллажон қози бешик тўйи қилган.\n– Шаҳардан тўралар ҳам чиққан, – деди Туробжон яна.\n– Битта мушак уч мири,– деди Туробжон, – юзта мушак отилса… биттангадан юз танга. Бир миридан кам — етмиш беш танга бўлади.\n– Ма, буни тик,– деди у яктагини ечиб, – ма!\n– Бўл,– деди Туробжон, бирпасдан кейин, – ол… Сенга айтяпман!..\n– Ҳа, мунча!.. Туртмасдап гапира беринг… Тикиб қўярман, мунча қистов…\n– Ҳай, сенинг димоғ-фироғинг кимга! Хўш, нима дейсан?\n– Мен сизга бир нарса деяпманми? Тикиб қўярман.\n– Ҳар нарсага рўзғор аччиқ бўла берса… қийинроқ бўлар, – деди Туробжон яктагини кияётиб, – камбағалчилик…\n– Камбағалчилик ўлсин!\n– Нима, мен сени олганимда камбағаллигимни яширганмидим? Эркабойга ўхшаб чимилдиққа бировнинг тўни, кавуш-маҳсисини кийиб кирганмидим? Бундай армонинг бўлса ҳали ҳам серпулроқ одамга тег.\n– Иккита анор учун хотиниигизни серпул одамга оширгани уялинг!\n– Э, ҳой, анор олиб бермадимми? – деди Туробжон майин товуш билан, аммо бу майин товушдан қўрққулик эди, – сира анор олиб келмадимми?\n– Йўқ! – деди хотини бирдан бошини буриб.\n– Ўтган бозор куни еган анорингни ўйнашинг олиб келганмиди?!\n– Ўйнашим олиб келган эди!\n– Қўйинг… Қўйинг…\nКўча эшигини очиб у ёқ-бу ёққа қаради – жимжит. Гузар томонда фақат битта чироқ милтиллар эди. Самоварлар ётган. Қайтиб уйга кирди.\nТом орқасида хўроз қанот қоқиб қичқирди. Кўча эшиги очилди. Хотин то бурилиб қарагунча Туробжон катта бир тугунни орқалаб кириб келди. У тугунни уйнинг ўртасига ташлади. Бир чойшаб анор ҳар томонга юмалаб кетди, бир нечаси обрезга тушди. Туробжон хотинига қаради. Унинг рангини кўриб хотин қўрқиб кетди – бу қадар оқарган! Туробжон ўтириб пешонасини ушлади. Хотини югуриб олдига келди ва елкасига қўлини қўйди.\n– Қаёққа бордингиз? – деди энтикиб. – Нима қилдингиз?\nЎзининг айтишига кўра «нафис адабиёт муаллими» ўртоқ Боқижон Бақоев оғилга кириб таъби хира бўлди: сигирнинг қулоғига яна кана тушибди! Канадан ҳам кўра сигир унинг аччиғини келтирди: канани терай деса қўймайди – бошини силкийди, пишқиради.\n– Ҳайвон! Сигир эмас, ҳайвон! – деди оғилнинг эшигини қаттиқ ёпиб. – Ҳайвон!\n– Ҳайвон! – деди Бақоев, –бу сигирни сотиб пулига чўчқа олиш керак!\n– Шаҳарда чўчқа асраш мумкин эмас, – деди Мукаррам самоварга кўмир солаётиб.\n– Нима учун? Тақиқ қилинганми? Ким айтди? Мен ай-тиб эдимми? Тўғри, мумкин эмас… албатта, мумкин эмас…\n– Уйга киринг, Ҳамида келди.\n– Сиз уйда экансиз, билсам, дафтаримни олиб келар эканман… эсизгина…\nЎртоқ Боқижон Бақоевнинг таъби очилди – сигир, унинг қулоғидаги кўм-кўк кана, ғўқиллаб тумшуғи билан ариқ ёқаларини бузиб юрган чўчқа кўз олдидан кетди.\n– Техникумдан рабфакка ўтибсан, деб эшитдим, ростми? – деди. – Ҳимм… яхши қилибсан. Рабфакка ўт, деб мен айтиб эдим шекилли? Ҳимм… Ауфф, зарда бўлибман… Рабфак яхши. Мен бир борган эдим. Кантселяриянинг эшигига практикум деб ёзиб қўйипти. Тўғри эмас. Практикум, минимум, максимум булар ҳаммаси лотинча ёки лотинчага яҳин сўзлар. Мен, шахсан шундай деб биламан.\n– Боқижон ака,- деди қиз уялиброқ,- бир нарсани сиздан сўрамоқчи эдим: биз синфда Чеховнинг «Уйқу истаги»ни ўқидик, гўдакни ўлдирган қизни суд қилмоқчимиз. Даъвогар гўдакнинг онаси –Раҳима бўлади, қораловчи – Шарифжон. Судялар ҳам бўлади. Мен қизни оқлаб, бутун гуноҳни унинг хўжайинига, ёш қизни бу қадар бераҳм эксплуататсия қилган кишига қўймоқчиман. Мана шу… Шуни ёздим. Шу тўғрида сизнинг фикрингизни билмоқчиман. Чехов шундай демоқчи эмасми?\n– Нафис адабиёт дарсини сизларга ким беради? Ҳакимов? Ахмоқ одам! Ўз устида ишламайди. Савол аломати ҳаммавақт»ми» дан кейин қўйилади десам, кулади. Гап бунда ҳам эмас…\n– Чучварадан кейин чой жуда яхши кетади-да, – деди юзидаги терни артиб, – Ҳимм… соқол ҳам ўсипти, сартарош бўлмаса одамлар маймун бўлиб кетар эди. Маймун, жуни тўкилиб, одам бўлган. Бу ҳақда Энгелснинг фикри бор…\n– Ҳалигини айтмадингиз, Боқижон ака, – деди қиз, – Чехов шундай демоқчи эмасми?\n– Чеховми? Ҳимм… буржуазия реализми тўғрисида сўзлаганда, энг аввал унинг объектига диққат қилиш керак. Буржуазия реалистлари тушунган, улар акс эгтирган объектив воқеликни англаш лозим бўлади. Турган гапки, Чеховнинг ижоди бошдан-оёқ, бутун моҳияти билан илк буржуазия реализми, яъни… ҳимм… Мукаррам, товуққа мояк қўйдингми? Қўйиш керак, бўлмаса дайди бўлиб кетади… Тавба, товуқдан аҳмоқ жонивор йўқ — мояк қўйсанг туғади! Нима гучун мояк қўйсанг туғади? Хўроз нима учун саҳарда қичқиради? Ажойиб психология! Биология ўқийсизларми?\nҲамида биологиядан нималар ўқиганини, бу ўқиш йи-лида яна нималар ўтилажагини сўзлаб берди ва ўзининг оқлаш нутқида физиологик асослар ҳам кўрсатиш нияти бор эканини айтиб, яна сўзни Чехов устига бурди. – Чехов тўғрисида ўзимнинг фикрим бор. Бошқалар нима деса десин, ҳар ҳолда унинг дунёга қарашида… Унинг дунёга қараши Пушкин ва Лермонтовларнинг дунёга қарашидан фарқ қилади. Бир давр, бир синф, бир мамлакат ёзувчилари бўлишларига қарамасдан, мутлақо фарқ қилади!\n– Чехов Пушкин билан бир даврда яшаган эмас-ку, – деди Мукаррам, – бизнинг кутубхонада унинг Максим Горкий билан олдирган сурати бор. Чехов 1904 йилда ўлган бўлса керак.\n– Сизлар қайси Чехов тўғрисида гапираётибсизлар? Чойдан қуй!.. Бу Чехов ҳақидами? Тўғри, бу 1904 йилнинг биринчи ярмидами, иккинчи ярмидами ўлган… Бошқа рўмолча бер, бундан пиёз ҳиди келаётипти. Мен ана у Чехов, илк буржуазия реализмининг намояндаси бўлган Чехов ҳақида сўзлаётибман.\n– «Уйқу истаги» қайси Чеховники? – деди Ҳамида.\n– Ҳеч шубҳасиз бу Чеховники. Бу нарса биринчи марта «Современник» журналида босилган.\n← Яшаш керак, Беҳзод Фазлиддин!\nЁдда тутинг →


Коронавирус тарқалиши мусулмонлардаги яхшиликни ва ҳукмдорлардаги яроқсизликни очиб берди - | Hizb-Uzbekiston.info\nҲижрий 1442 йилнинг муборак рамазон ҳилолини кузатиш натижаси\nҲизб ут-Таҳрир амири улуғ олим Ато ибн Халил Абу Роштанинг Халифалик қулатилганининг ...\nТарихда Рамазон ойида амалга оширилган буюк ишларни такрорлаш бизга ҳам насиб қилсин\nНарх-навонинг ўсиши капиталистик иқтисодий низомнинг яроқсизлиги оқибатидир\nМусулмонлар Рамазон ойини яна аввалгидек нусрат ва фатҳлар ойига айлантиришлари лозим\nРоссия билан яқинлашишнинг оқибати ҳеч қачон яхшиликка олиб бормайди!\nЭй дини, қибласи, Пайғамбари бир мусулмонлар, кофир мустамлакачи ҳийласига учманг!\nHome›ВАРАҚАЛАР›Коронавирус тарқалиши мусулмонлардаги яхшиликни ва ҳукмдорлардаги яроқсизликни очиб берди\nКоронавирус тарқалиши мусулмонлардаги яхшиликни ва ҳукмдорлардаги яроқсизликни очиб берди\nПокистондаги хайрихоҳ мусулмонлар зилзила ёки тошқин каби Аллоҳнинг синовларида ўзаро, елкама-елка сабр қилиб турганлари каби, Аллоҳнинг коронавирус балосига ҳам сабр билан туришмоқда.\nБир қанча кишилар саросима ва хавотирга қарамай, мусулмон жамияти бошига тушган кулфатни тўхтатиш учун ўзлари билган воситалардан фойдаланиб, ҳамкорликда курашишмоқда. Мана шу ҳамкорлик Росулуллоҳ ﷺнинг:\n«لَا ضَرَرَ وَلَا ضِرَارَ»\n«Зарар кўрманг ва бошқаларга ҳам зарар етказманг», деган ҳадисига нақадар мосдир. (Ибн Можжа ривояти).\nПандемия даврида Европада саросима ва худбинлик ҳолати ҳукм сураётган бўлса, Покистондаги мусулмонлар асосий эҳтиёжларини тавозелик билан қондиришмоқда. Ҳатто айримлари камбағал ва заифҳол кишиларга ўз молидан эҳсон қилмоқда. Бу ҳам Росулуллоҳ ﷺнинг қуйидаги ҳадисига нақадар мосдир:\n«مَنْ نَفَّسَ عَنْ مُؤْمِنٍ كُرْبَةً مِنْ كُرَبِ اَلدُّنْيَا، نَفَّسَ اللَّهُ عَنْهُ كُرْبَةً مِنْ كُرَبِ يَوْمِ الْقِيَامَةِ»\n«Ким бир мўминни дунёдаги битта қайғусидан озод қилса, Аллоҳ Таоло уни қиёматдаги қайғусидан озод қилади». (Термизий ривояти).\nПокистондаги мусулмонлар ўз сабри, Аллоҳга қилган дуолари ва Аллоҳга таваккал қилишлари орқали Аллоҳга бўлган итоати ва алоқаларининг кучли эканини исботлашди.\nМусулмонлар Исломни маҳкам тутишларига назар солсангиз, Покистондаги мусулмонлар билан ҳокимлари ўртасида очиқ қарама-қаршилик бор эканини кўрасиз. Чунки ҳокимлар Аллоҳ нозил қилган аҳкомлар билан бошқармаяптилар. Улар мана шундай машаққатли онларда мусулмонларнинг юкини енгиллатиш ўрнига ўзларининг жиддий бўлмаган қарорлари билан муаммони янада чуқурлаштиряпти.\nҲокимлар Пайғамбаримиз ﷺнинг:\n«إِذَا سَمِعْتُمْ بِالطَّاعُونِ بِأَرْضٍ فَلَا تَدْخُلُوهَا وَإِذَا وَقَعَ بِأَرْضٍ وَأَنْتُمْ بِهَا فَلَا تَخْرُجُوا مِنْهَا»\n«Агар бир жойда ўлат тарқалганини эшитсангиз, у ерга кирманг. Агар сиз турган жойда ўлат тарқалса, у ердан чиқманг», деган буйруғига амал қилиш ўрнига, Эрондан коронавирусга чалиниб қайтган касалларни у ердан қайтган соғлом кишилар билан бирга бир жойга қамаб қўйди. Сўнгра уларнинг барчасини Покистоннинг турли жойларидаги уйларига қўйиб юборди. Натижада, вирус Покистон ичкариси, Панжоб ва Синдга тарқалиб кетди.\nҲокимлар яна Росулуллоҳ ﷺнинг:\n«Касални соғлом кишига яқинлаштирманг», деган ҳадисига амал қилмасдан минтақалардаги карантин марказлари ва вилоятлардаги шифохоналарда касал ва соғлом кишиларни бирга жойлаштирди. Натижада, соғлом кишиларга ҳам касаллик юқди. Ҳокимлар шифокорлар ва касаллар учун шахсий гигиена воситаларини етказиб беришда ҳам муваффақиятсиз йўлни тутишди. Ҳолбуки, вирус шифохонадаги барча кишиларга юқишини ҳамма билар эди.\nАллоҳ Таоло ўз китобида:\n﴿يَا أَيُّهَا الَّذِينَ آمَنُوا اتَّقُوا اللَّهَ وَذَرُوا مَا بَقِيَ مِنَ الرِّبَا إِنْ كُنتُمْ مُؤْمِنِينَ * فَإِنْ لَمْ تَفْعَلُوا فَأْذَنُوا بِحَرْبٍ مِنَ اللَّهِ وَرَسُولِهِ﴾\n«Энди агар (фармонимизни) қилмасангиз, у ҳолда Аллоҳ ва пайғамбари томонидан бўлган урушни билиб қўйинг! Агар тавба қилсангиз, дастмоянгиз ўзингизга — золим ҳам, мазлум ҳам бўлмайсиз» [Бақара 279]\nдейди. Покистон ҳокимлари эса, давлат бюджетини еб битирадиган риболи қарзларни олишга интиляпти. Одамлар соғлиқни сақлаш тизимига харажат етишмаслиги туфайли бўлаётган ёмон оқибатлардан қийналмоқда. Ҳокимлар мана шундай фавқулодда ҳолатларда фоизли тўловларни бекор қилиш ўрнига (ҳаромлиги ҳақида айтмаса ҳам бўлади) янги қарзларни олиш ва облигациялар чиқариш тўғрисида Халқаро Валюта Фонди билан музокара олиб бормоқда. Бу ишларнинг барчаси риболи фойдалар эвазига амалга оширилади.\nАммо ҳукуматнинг соғлом кишилар билан касалларни ажратмасдан карантин жорий қилганидан кейин иқтисодий ёрдам пакетини эълон қилиши Ғарб ҳукуматларига эргашишдан бошқа нарса эмас. Чунки Ғарб ҳукуматлари бу билан янги хатар қаршисида мўртлиги кўриниб қолган капиталистик низомини қўллаб-қувватлашга ҳаракат қиляпти.\nПокистоннинг золим ҳокимлари коронавирус пандемияси пайтида ҳам кўпроқ пул босиб чиқариш орқали рупияни қадрсизланишига ва риболи тўловларни кўпайтириш орқали янги бахтсизлик кампаниясига йўл очмоқчи. Бу эса, рупиянинг қадрсизланиши натижасида инфляция бўлишига олиб келади. Натижада, пандемия зарарларини қоплаш учун солиқни ошириш керак бўлади. Покистон ҳокимлари Аллоҳнинг буйруқларига доимий қаршилик қилганлари туфайли Аллоҳнинг ушбу қавлига нақадар мос эканини исботлашди:\n﴿وَمَنْ أَعْرَضَ عَن ذِكْرِي فَإِنَّ لَهُ مَعِيشَةً ضَنكاً﴾\n«Ким Менинг эслатмамдан юз ўгирса, бас, албатта унинг учун танг-бахтсиз ҳаёт бўлур ва Биз уни қиёмат кунида кўр ҳолда тирилтирурмиз» [Тоҳа 124]\nҲокимлар ўзларининг расволиги ва мусулмонларга кулфат ёғдираётганидан ташқари, мусулмонларни масжидларда эҳтиёт чораларини кўриб ибодат қилиш ҳуқуқларидан ҳам маҳрум қилишди. Натижада, улар Аллоҳдан ёрдам ва мағфират сўрашдан ҳам маҳрум бўлишди. Ҳокимлар бу билан фарзи кифоя бўлган жамоат намозларини масжидда ўқишни вожиб қиладиган шаръий ҳукмларни таҳқирлашди.\nЭй Покистон мусулмонлари!\nМусо алайҳиссалом Фиръавн сеҳргарларининг сохталигини фош қилгани каби Аллоҳ Таолонинг кўзга кўринмайдиган энг кичкина махлуқотлари инсонлар ўйлаб топган бошқарув низомининг мўртлигини фош қилди. Дарҳақиқат, коронавирус капитализм ва унинг демократик низомининг нафақат Покистон, балки бутун оламда соғлиқни сақлаш соҳасида ва иқтисодда муваффақиятсизликка учраганини кўрсатди.\nОламлар Парвардигори Аллоҳ кичкина махлуқоти орқали ер юзида яшаётган барча инсонларга одамлар томонидан ўйлаб топилган демократия низомининг мўрт ва ожиз эканини ҳамда мусулмонларнинг ишларини бошқаришга ҳаққи йўқлигини кўрсатиб қўйди. Шунинг учун муваффақиятсиз низом бўлган демократияни улоқтириб, унинг ўрнига Пайғамбарлик минҳожи асосидаги Халифаликни барпо этиш вожибдир. Ана ўшанда Покистон ва бутун дунёдаги мусулмонларни жиддий ва амалий тарзда назорат қилинади.\nДарҳақиқат, Аллоҳ Таоло Покистонда Пайғамбарлик минҳожи асосидаги Халифаликни барпо этиш учун олтин фурсатни берди. Чунки бугун катта қаршиликлар ва хатарларсиз давлат барпо этиш имконияти мавжуд. Коронавирус инқирози мустамлакачи кучларни ўзи ва барбод бўлган иқтисоди билан овора қилиб қўйди. Шунингдек, одамларда жорий низом ва унинг ислоҳ қилиш имкониятлари борасида ишонч йўқолди.\nШунинг учун рамазон ойи остонасида турар эканмиз, золимларнинг ҳукмронлигига чек қўйиб, Аллоҳнинг китоби ва Росулининг суннати билан бошқаришни қайтариш учун тинмай ва малол олмай ҳаракат қилишимиз лозим. Бугун олам демократия юкларидан озод бўлишга тайёр ва у Умматнинг инсоният устидан етакчилик қилишини кутмоқда. Аллоҳ Таоло айтади:\n﴿كُنتُمْ خَيْرَ أُمَّةٍ أُخْرِجَتْ لِلنَّاسِ تَأْمُرُونَ بِالْمَعْرُوفِ وَتَنْهَوْنَ عَنِ الْمُنكَرِ وَتُؤْمِنُونَ بِاللَّهِ﴾\n«(Эй уммати Муҳаммад), одамлар учун чиқарилган миллатларнинг энг яхшиси бўлдингиз. Зеро сиз яхши амалларга буюрасиз, ёмон амаллардан қайтарасиз ва Аллоҳга иймон келтирасиз» [Оли Имрон 110]\nҲизб ут-Таҳрир 7 шаъбон 1441ҳ\nПокистон вилояти 31 март 2020м\nУлар (мўминлардан) фақат у (мўмин)лар қудрат ва мақтов эгаси бўлган Аллоҳга — осмонлар ва ернинг подшоҳлиги Ўзиники бўлган зотга иймон келтирганлари учунгина ўч олдилар! Айнан Халифалик демократияга ҳам, унинг адолатсизлигига ҳам чек қўяди Кучли мусулмон ҳукмдор гарчи мушриклар истамасаларда Ислом билан ҳукм юритувчи рошид халифадир Покистондаги янги ҳарбий қўмондонликка Очиқ хат\nМавсумий ёмғирлар Карачини ғарқ қилди\nПУЛ. Олтин низомининг муаммолари\nИслом фақат якка шахс ҳаёти учун эмас


Сайрамдаги ўзбек театри томошабинни кулдиради\nЖанубий Қозоғистонда ўзбек театрини ташкил этиш осон кечгани йўқ. Турли қоғозбозликлардан ташқари дастлабки икки йил давомида режиссёр ва актёрлар ойлик олмасдан текинга ишлашига ҳам тўғри келган.\nЯрим миллионга яқин ўзбек яшайдиган Жанубий Қозоғистонда ўзбек театри учун зарурат бор эди. Бироқ вилоят маркази Чимкент шаҳрида театр учун бирорта ҳам бино топилмади. Кейин Сайрам қишлоғидаги маданият уйи биноси ўзбек театрига берилди. Бинони қайта таъмирлаш учун Қозоғистон ҳукумати 33 миллион танга ажратди.\nТеатрнинг очилиш маросимига Ўзбекистондан ҳам нуфузли меҳмонлар таклиф қилинди. Бироқ кутилган меҳмонлар қозоғистонлик ўзбекларнинг қувончига шерик бўлишни хоҳламадими, маросимга келмади. Қозоғистон президенти Нурсултон Назарбоев эса театрнинг очилиш маросимида шахсан иштирок этди. Маҳаллий ўзбеклар бу ташрифни ҳали ҳам фахр билан эсга олади.\nШундан буён орадан уч йил ўтди. Ўзбек театри жамоаси 11 та спектаклни саҳналаштиришга улгурди. Уларнинг кўпчилиги комедия жанрида.\n“Ҳозир одамларнинг ташвиши ўзига етарли. Шунинг учун улар театрга келганда дам олиб, кулиб кетишни истайди”, - дейди театр актёри Бекзод Ғойибов.\nТеатр директори Зокиржон Мўминжоновнинг билдиришича, театрда томошабинлар муаммоси мавжуд. Чунки Сайрам қишлоқ ҳисобланади. Қишлоқ шароитида театрни тушунадиган томошабинлар кам. Томошабин кам келганда спектакль қолдирилган кунлар ҳам бўлган.\nСайрамлик Саидкарим Маҳмудов Тошкентдаги санъат институтининг актёрлик бўлимини тугатгач, Жанубий Қозоғистонда ўзбек театрида роль ижро этишни 30 йил кутди. Айни пайтда у театрнинг етакчи актёрларидан.\nБош режиссёр Ҳамиджон Қулабдуллаевнинг айтишича, театрда фаолият кўрсатаётган 20 актёрнинг фақат 7 таси актёрлик дипломига эга.\nЎзбек театри ходимлари 30-35 минг танга маош олади. Бу ўзбекистонлик театр ходимларининг ойлигига нисбатан икки-уч баробар кўп. Балки шунинг учунми, ўзбекистонлик театр режиссёрлари орасида Қозоғистонга келиб ишлашни хоҳловчилар анчагина. Ўтган 3 йил давомида ўзбекистонлик бир неча режиссёр Сайрамга келиб, спектакль саҳналаштирган.


Валдай клуби аъзолари Самарқандда дунё етакчилари қарашларини таҳлил қиладилар — Review.uz\nВалдай клубининг “Марказий Осиё ва Евроосиё: глобал тартибсизлик қаршисидаги кўпқиррали ҳамкорлик” мавзусига бағишланган ўнинчи Осиё анжуманига старт берилди.\nЎзбекистон президенти ҳузуридаги Стратегик ва минтақалараро тадқиқотлар институти билан ҳамкорликда ташкил этилган анжуманда 11та – Россия, Ўзбекистон, Германия, Ҳиндистон, Қозоғистон, Қирғизистон, Хитой, Тожикистон, Филиппин, Швеция, Япония каби давлатлардан 70 дан ортиқ етакчи экспертлар иштирок этиши кутилмоқда.\nАнжуманда асосий эътибор – Катта Евроосиёнинг логистика, маданий ва иқтисодий алоқа воситаларига қаратилади.\nМарказий Осиё мамлакатлари минтақадаги (Россия, Хитой, Ҳиндистон) ва номинтақавий (АҚШ, Европа Иттифоқи) асосий ўйинчилар билан ҳамкорлик қилади ва бу фактларнинг ўзи геосиёсий жиҳатдан табиийки, эътиборга моликдир.\nРоссия президенти Владимир Путин 2019 йилда ўтказилган анъанавий Валдай анжуманида, Осиё мамлакатлари ўртасидаги ҳамкорлик тамойиллари ҳақида фикр билдирар экан, келажакда жаҳонда ўрнатиладиган янги тартибни белгилаб берган эди.\nЎнинчи Осиё анжумани иштирокчилари жаҳон ва минтақа етакчилари қарашларини таҳлил қиладилар, ушбу майдоннинг келажагига доир ўз фикрлари билан ўртоқлашадилар.\nИкки кунлик анжуман дастуридан Россия-Ўзбекистон иккиёқлама сессияси, шунингдек, хорижий экспертлар иштирокидаги сессиялар ўтказилиши назарда тутилган. Уларда асосий эътибор: минтақанинг дунёдаги ишлардаги роли, хавфсизлик чақириқлари, иқтисод орқали биргаликдаги ҳамкорлик ва келажакка ёндашувлар масалаларига қаратилади.\nЎзбекистонда яширин иқтисодиётнинг даражаси қандай?\nМеҳмонхона бизнеси билан шуғулланувчи тадбиркорлар учун енгилликлар яратилди


Суд ҳокимиятининг халқдан панжара кўмагида ажратилишининг боиси нимада? « O'zbekiston ERK Demokratik Partiyasi\nСуд ҳокимиятининг халқдан панжара кўмагида ажратилишининг боиси нимада?\n14 February 2016 - 5:00\n8 йилдирки Олий судни бошқариб келаётган Бўритош Мустафоевнинг ўрнига унинг биринчи ўринбосари лавозимида ишлаб келган Шоюнус Аюбжонович Ғозиевнинг мамлакат суд тизимига раҳбар этиб тайинланганига кўп бўлган эмас.\nБироқ, раисликнинг ўтган бир йилу олти ойлик даври Шоюнус Аюбжоновичнинг баъдига теккан кўринади.\nЭҳтимол шунданми, Олий суд раиси ҳузурига арз билан келган фуқароларни ё қабул қилишга халқнинг арзларини тинглашга ҳафсала қилмаяпти, ёки қуйи суд тизимидан жабр кўрган жабирдийдаларнинг сони ҳаддан зиёдлиги сабаб барчасини қабул қилишга улгуришнинг мутлақо имкони бўлмаяпти.\nАкс ҳолда Олий суд раиси қабулига кириш истагида бир кунда ташриф этганлар сони 350 нафарни ташкил қилмаган бўларди.\nОлий суд раҳбариятининг фуқароларни арзини тинглаш тартибига кўра ҳар ойнинг илк жума (муродбахш кунни танлаганини кўринг) куни Шоюнус Аюбжоновичнинг қабул кунлари.\nШу умидда 2016 йилнинг 5 февраль куни Олий суд остонасига раис қабулига кириш истагида келган фуқаролар сони 350 нафардан ошиб кетди.\nҚабулга келганлар орасида мамлакатнинг энг чекка ва узоқ ҳудудлари бўлмиш Хоразм, Сурхондарё вилоятларидан ҳам ўнлаб аризачилар ташриф буюрганди.\nЭнг ачинарлиси, бошига мусибат тушган фуқаролар гарчи кун бўйи тик оёқда кутсалар-да Шоюнус Аюбжонович қабулига кираолмасдан, умидсиз қайтишга мажбур этилди.\nНатижада, Ғозиев қабул қилмаганидан ғазабланган аҳоли орасида норозилик кучайди, ғалаён кўтарилди.\nОлий суд раиси қабулига кутиб силласи қуриётган, саргардон бўлаётган Чирчиқлик Любовь Александровна Чуракова каби кекса фуқаролар ҳатто ўз талабномаларини матоларга битиб, Олий суд биноси қаршисида норозилик пикети ўтказишга мажбур бўлдилар.\n350 нафардан ортиқ одамларнинг сабр-косаси тўлиб-тошганига гувоҳ бўлган Олий суд ходимлари Шоюнус Ғозиевнинг қабулини 8 февраль – душанба куни соат 10.00 га кўчирилади дея эълон қилишга мажбур бўлди.\nОлий суд ходимлари раиси қабул кунини душанбага белгилашлари ортидан ғазабланган омма аламини оз бўлса-да босишга муваффақ бўлди.\n8 февраль куни Олий суд раиси қабулига оид воқеа жараёнларини кузатиш мақсадида “Альянс” инсон ҳуқуқларини ҳимоя қилиш ташкилоти етакчиси Е. Урлаева, Ада Ким ва менинг иштирокимда рейд ўтказилди. Олий суд биноси эрта тонгдан қабулга келган халқ билан лиммо-лим бўлгани кузатилди. Олий суд ходимларидан халқни сиз кўриб турган мана бу темир панжаралар ажратиб турарди.\nҚишнинг ёғингарчилик кунларида узоқ вилоятлардан келган фуқаролар раиснинг рухсорини кўриш илинжида кутиш ўриндиқларида эмас, кўчада, совуқ панжараларга суянган ҳолда кун узоқ кутишга маҳкум этилган.\nКекса фуқароларнинг ўтириб кутишлари, ҳордиқ чиқаришлари учун ҳатто ўриндиқлар ҳам қўйилмаган, халққа шарт-шароит мутлақо яратилмаган.\nШуни алоҳида таъкидлаш керакки, “Альянс” инсон ҳуқуқларини ҳимоя қилиш ташкилоти етакчиси Елена Урлаева қачонки узоқ вилоятдан келган фуқаролар, қабулга келган кекса кишиларга кутишлари учун шароит яратиб беришларини талаб қилиб туриб олгачгина, милиция ходимлари ичкаридан икки-учта ёғоч ўриндиқлар олиб чиқиб қўйишга зўр-баъзур мажбур бўлишди….\nАфсусланарли жиҳати, 8 февраль куни ҳам қош қорайгунга қадар қадалиб турган фуқароларнинг аксарияти раис қабулига кираолмай, умидсиз қайтишга мажбур бўлди.\nНегаки, биргина Ғозиев бир кунда 350 нафардан ортиқ одамларнинг муаммоларини тинглашга улгуриши хусусида гап ҳам бўлиши мумкин эмас.\nШу ўринда савол туғилади: Олий суд раиси қабулига кирувчилар сони кундан-кунга ортишининг боиси нимада?\nШоюнус Ғозиевнинг ҳар ойнинг илк жума куни узоқ вилоятлардан келган фуқароларни қабул қилмасдан ноумид қилиб қайтаришими?\nЁки қуйи суд тизимидаги судьяларнинг ғайриқонуний ҳукмлари, ноқонуний қарорлари аризачилар сонининг ортишига сабаб бўлмоқдами?\nМаълумки, Сурхон воҳаси Тошкнетдан 1000 км. масофа олисда.\nШундай бўлсада қуйи суд ва қонун идораларидан излаган ҳақиқатини топа олмаган 60 ёшли тадбиркор Каромат опа Қодирова раис ҳузурига кириш истагида ҳар ойнинг жума куни кун узоқ Олий суд биноси эшигида қоровуллик қилади. Ҳар гал умидсиз қайтади.\nБўритош Мустафоев даврида ҳам шу аҳвол эди, Ғозиев раислигида ҳам ҳамон шу ҳолат ҳукмрон.\nБунингдек ўзибўларчиликдан азият чеккан Каромат Қодирова умид билан Олий суд раиси Шоюнус Ғозиевга матуб битади: “Олий суд қабулига кириш учун Сурхондарёдек жойдан 60 ёшимда Тошкентга 1000 км. масофа босиб ўн бор келишга мажбур бўлдим. Келмоқнинг кетмоғи ҳам бор. Бу дегани шаҳар ичидаги ҳаракатларим билан қўшиб ҳисоблаганда 20 000 км.дан ортиқ масофани босиб ўтдим деган гап. Аҳвол шу зайилда давом этаверса, бутун ер куррасини айланиб чиқишга етгулик масофани босиб ўтиб, Генниснинг Рекрордлар китобига кирмасам деб қўрқаман”.\nБундай мазмундаги мактубни ҳар куни юзлаб фуқаролар битишига шубҳа йўқ.\nНаҳотки Олий суд раиси қабулга келган фуқаролар сонини меъёрида ушлаб туриш, халқни ортиқча оворагарчиликлар, йўл харажатларидан асраш, оммада норозилик кайфиятини уйғотмасликнинг йўли бўлмаса? Бор албатта.\nБунингдек кўнгилсизликларга барҳам бериш юзасидан таклифимиз: Нега энди Олий суд раиси Шоюнус Аюбжоновичнинг қабул кунини бир ойда бир маротаба эмас, икки ва ё уч кун деб белгилаш мумкин эмас? Бу қонунда таъқиқланганми? Ёхуд Ғозиев бир ойда фуқаролар учун уч кун қабул куни қилиб белгиласа толиқиб қоладими?\nМодомики, қуйи суд идоралари ноҳақликка йўл қўяр экан, ноқонуний қарорларни имзолар экан, модомики, туман, шаҳар, вилоят суд тизимида адолат устивор бўлмас экан, модомики, Олий суд раиси қабулига эҳтиёж сезаётганлар сони кундан кунга ортиб борар экан Шоюнус Аюбжонович Ғозиев аҳоли арзини ойда бир эмас, ўн бора тинглашга мажбур.


Interfutbol.Uz | Златан – ов шайдоси ҳам!\nЗлатан – ов шайдоси ҳам!\n2021-01-09 02:25:00 159 0 Ahadxon\nҲа, Швеция футболи афсонаси (шубҳасиз шундай) Златан Ибрагимович - ов жинниси! У вақтида қўлида қурол билан Volvo рекламасида суратга тушган, 500 килограммли буғуга ўқ узган. Мана, «Милан» фахрийси яқинда бутун бир ўрмонни сотиб олди. La Gazzetta dello Sport нашрининг маълумотига қараганда, Ибранинг янги кўчмас мулки Швеция ва Норвегия чегарасидаги Оре тоғ-курортида жойлашган ва унинг ер майдони 1000 гектарга тенг. Златан бу ҳудудни 3 миллиона еврога харид қилиб, ҳайвонлар ҳамда балиқ ови билан шуғулланиш учун лицензия ҳам олди. Футболчи у ерда яна қор устида учиш йўлагини барпо этиш ҳуқуқига эга.\nОв - Златаннинг маълум эҳтироси\nИбрагимович 2018 йилнинг ноябрида Туркия ҳукуматидан ёввойи эчки ва тўнғизларни овлаш ҳуқуқини берувчи махсус рухсатнома олганди. Туркия миллий хиёбонига яқин ёқилғи қуйиш шахобчасида тўхтаган «Трабзонспор» мухлисларидан бири уни ов жараёнида ҳам кўрган. Шундан икки ой ўтиб, Златан овчи-сайёҳлар ўртасида машҳур саналган Македониянинг Стип шаҳарчасида кўриниш берди. Кейинроқ ижтимоий тармоқларда футболчининг маҳаллий ресторанда дўстлари билан қандай дам олаётгани акс эттирилган сурат ҳам пайдо бўлди.\n500 килоли буҒу ови\nУмуман, Ибранинг овга муҳаббати ҳақида илк марта 2014 йили ёзилди. Бу қайсидир маънода можарога ҳам йўл очди. Зеро, Златан вазни 500 килограмм келадиган буғунинг юрагига ўқ узиб, уни ўлдирганди. Оқибатда Швеция ҳайвонларни муҳофаза қилиш иттифоқи вакили Камилла Бьербе футболчини кескин танқид остига олди: «Машҳур шахсларнинг бундай хатти-ҳаракатлари - катта муаммо. Ахир улар бу билан ҳайвонлар овини қўллаб-қувватлашларини кўрсатишади-ку». Лекин Златан қонуний тарзда овга чиққанди. Зеро, Ибрагимович Швецияда бунга имкон берувчи лицензияни 2010 йили олган, албатта, бекорга эмас, маълум тўлови бор. Айтиш ўринли, 10 миллион аҳолига эга Швецияда атиги 300 минг киши шундай рухсатномага эга.\nБалиқ ови - тинчланиш манбаи\n2012 йили Швеция ОАВда Златаннинг Стокгольм ғарбидаги кўлдан ўзига кичик оролча сотиб олгани ҳақида ёзилди. Футболчи у ерда балиқ ови билан шуғулланиб, гоҳида суратларини мухлислар билан ҳам баҳам кўради.\nРекламада ҳам ов\nИбрагимовичнинг бу қизиқиши Volvo компанияси рекламасига ҳам олиб чиқилган. У ролик якунида милтиқ билан оҳуни мўлжалга олади, лекин ўқ узмайди, барибир.\nЗлатан Ибрагимович биографик асарида ов ҳақида ҳам алоҳида ёзган ва буни футболдан кейинда турувчи иккинчи эҳтироси сифатида таърифлаган: «Яширмайман, ов менга мислсиз роҳат бағишлайди. Ҳеч қачон гиёҳванд моддалар истеъмол қилмаганман, аммо ичимда тоза наркоман бордек...».


Абдулла Қаҳҳор. Ашула тўғрисида (1962) | www.ziyouz.uz\nБош саҳифа МатбуотСовет даври матбуотиАбдулла Қаҳҳор. Ашула тўғрисида (1962)\nАшула айтиш буткул ихтиёрий нарса. Бирон ашулани ҳозирги кайфиятимга мос келса, таъбимга ўтирса айтаман, бўлмаса йўқ. Таъбимга ёқмаган ашулани менга ҳеч ким айттиролмайди.\nАксинча, бирон ашулани айтаман деган кишига ҳеч ким, ҳеч нарса тўсқинлик қилолмайди, оғзини беркитсангиз бурни билан, бурнини беркитсангиз кўнгли билан айтади.\nАшулани эшитиш ҳам буткул ихтиёрий нарса. Биров бирон ашулани эшитаман деса эшитаверади, унга ҳеч ким, ҳеч нарса, ҳеч қандай мулоҳаза монелик қилолмайди.\nКўнгилга хуш келмайдиган, ёғланмаган эски араванинг ғийқиллашига ўхшаш шу ашулани эшитишга объектив равишда бўлса ҳам мажбур қилиш нима деган сўз ўзи? Бировни ашула айтиш ёки эшитишга мажбур қилиш жаҳолат, ёввойилик, пришебеевчиликдир.\nДоклад ва нотиқларнинг сўзларидан маълум бўлдики, ашула жанридаги ишларимиз кўнгилдагидек эмас, анчагина чатоқ экан.\nМенинг назаримда ҳамма иллат шундаки, ашула жанрига халтурачи — текинтомоқ одамлар суқилиб кириб олган, жанрга ҳамма ерда ҳам бирдай ақли расо, кенг маълумотли, шу ишдан хабардор одамлар раҳбарлик қилмаётипти.\nБирон халтурачи шоирга, масалан, том шуватиш учун пул ёки бирон ишини битириш учун тездан обрў зарур бўлиб қолади. Шоир ҳар ерда бетўхтов ўтадиган бирон мавзуда дарров шеър ёзади, кейин ўзига ўхшаш халтурачи композиторни қидириб топади, икки халтурачининг ҳамкорлигида халтура ашула майдонга келади. Музика ва шеърни етти ухлаб тушида кўрмаган бирон мансабдор бу ашулани «амалга оширади». Иш битириб шеър ва музика авторлари қалам ҳақини олишга, раҳбар ўз раҳбарлигида ашула жанри тобора ўсаётганлиги, «Бугунги кунда тинчлик ҳақида фалон дона, пахта ҳақида фалон дона, муҳаббат ва чорвачилик ҳақида фалон дона ашула» яратилганлиги ҳақида рапорт ёзишга шошилади.\nАшула жанрининг булғанишига фақат халтурачи шоир, халтурачи композиторгина сабаб эмас, бу ҳақда яхши, ҳатто олдинги сафда турган шоир ва композиторлардан ҳам ўпкалашимиз керак. Булар, афтидан, наф-соният туйғусини йўқотиб қўйишган: ҳар куни, ҳар соат-да радио ва телевизорда, саҳнада халтурани кўриб, эши-тиб туриб ориятлари келмайди, норози бўлишмайди, ҳатто бунга эътибор ҳам қилишмайди.\nКомпозиторлардан бир қисми ҳозирги ўзбек поэзиясини тахминан ҳам билишмаса керак, халтурачиларнинг бемаза нарсаларини, поэзияга етти пушти бего-на кишиларнинг машқларини шеър, деб унга музика ёзишади.\nМен яхши бир композиторни биламан. Бу одам туппа-тузук диди бўлгани ҳолда, олим бир ошнасининг машқ қилиб ёзган шеърига музика ёзди. Илмга одам жонини бериши мумкин, лекин «Ревизор»даги шаҳар ҳокими айтмоқчи, курсини синдиришнинг нима ҳожати бор?\nДунёда, ҳар нарса бўлиши, чунончи, товуши бўлмаган одам ўзича тўсатдан ашула айтиб юбориши мумкин. Майли, айтсин, лекин унинг ашуласини ёзиб олиб радиода бериш ҳеч кимнинг хаёлига келмайди. Буни ёзиб радиога бериш машинистгагина керакли бўлган паровознинг гудогини ёзиб олиб радиода беришдай бемаъни бир иш бўлар эди.\nБир композитор диди бўлгани ҳолда, ошна-оғайнигарчилик важидан олим ўртоғининг беҳуда шеърига музика ёзган бўлса, бошқа бир композитор бошқа сабабларга кўра, бошқа одамнинг ёмон шеърига музика ёзади. Шунақа қилиб поэзиямизнинг савиясини билмаслик, ҳар хил мулоҳазалар, моддий ва маънавий лаган-бардорлик ва бошқа кўп нарсалар ўртага тушади-ю, халтура шеърларга композитор ўзини балогардон қилади.\nШундай ҳам бўлиши мумкин: композитор беҳуда шеърга ёқимли музика ёзади ёки халтурачи шоир ёқимли музикага ўзининг халтура шеърини тиқади…\nБиз ашула жанри тўғрисида энди гапираётганимиз йўқ, композиторларни биринчи марта танқид қилаётганимиз йўқ. Танқидларимиз ижобий натижалар бериб келаётипти. Лекин ҳар нечук, бу жанр ҳар томонлама, чуқур таҳлил қилиш ва хулосалар чиқарилишига муҳтож. Бунда матбуот ёрдам бериши мумкин. Афсуски, матбуот бу нарсага яхши эътибор қилмай келаётипти. Хусусан, бу йўлда «Шарқ юлдузи», «Ўзбекистон маданияти» кўп иш қилиши мумкин.\nҚадим замонда «Табиат бўшлиқдан қўрқади», дейишар экан. Ҳақиқатан, яхши нарса бўлмаган жойга ёмон нарса суқилиб кириб олади.\nЎзбекистон Компартияси Марказий Комитетининг ашула жанри тўғрисидаги қарори муносабати билан «Қизил Ўзбекистон» газетасида босилган уч авторнинг мақоласини олайлик. Марказқўмнинг қарори, ашула ижодкорлари олдига жуда жиддий масалаларни қўяди. Мақола авторлари эса жиддий гаплар айтган бўлиб, бачканаликдан нари ўтмайди.\nМақолада баъзи классиклар, бизга кўпгина ашулалар ёзиб берган бир қанча ҳозирги шоирларга кесак отадилар. Бу авторларга қолса Фирузни кўп хотин олишда айблаб совет қонуни билан суд қилиш, сандиққа қамаб, ҳидини ҳам чиқармаслик керак.\nФируз ким ўзи?\nФируз машҳур лирик шоир, мусиқашунос, компози-тор, яхши таржимон, Умархон сингари ўз замонасининг шоирларини ўрдасига йиққан, 1873 йилда босма-хона сотиб олиб Хоразмда биринчи китоб бостирган одам. Шу одамни юз йилдан кейин қора қурсига ўтқазиб, совет қонуни билан суд қилишдан нима мурод ҳосил бўлади.\nКўп хотин олиш эса ёлғиз Фирузнинг айби эмас, балки бутун феодал жамиятининг иллатидир.\nЛатифа қаҳрамонига тақлид қилиш керак эмас.\nБир ҳукмдор бор экан. Бу ҳукмдор ҳар куни бозорга тоғора кўтариб чиқар экану, ҳамма одамларни шу тоғорага ўтиргани мажбур қилиб, кети тоғорага сиғмаган одамлардан ҳам, сиққан одамлардан ҳам биттангадан жарима олар экан. «Сиғса-сиғмаса биттанга» деган матал шундан қолган экан.\nКўрасизми, уч авторнинг тоғорасига яхши-яхши ашулалар ёзган Камтар, Ямин Қурбон, Маъруф Қориев сингари шоирларнинг кети сиғмапти!\nАвторлар ҳеч бир далил-исботсиз Камтарнинг шеърларини ёмонга чиқариб, унинг «Унутма» деган шеърига сиёсий айб тақмоқчи бўлишади. Бу шеърда шундай сатрлар бор:\nЁш умринг ўтар, фасли баҳорингни унутма,\nХалқингни безар қабру мазорингни унутма.\nБу: «Ёшлигинг ўтиб кетади, қабринг Навоий, Улуғбек қабри сингари халқингни безаши кераклигини унутма», деган сўз.\nМақола авторлари қоровул чақиришади: «Вой-дод, ҳозирги замон одамлари коммунизм қуришни қўйиб, қабру мозор тўғрисида ўйлаши керакми!» Бундан ортиқ шаллақилик, бундан ортиқ шармандароқ «тоғорабозлик» бўлмас!\nОбрўли бир газета саҳифасида шундай нарсанинг кўриниши кишини ҳайратга солади.\nБундан кейин мақола авторлари Маъруф Қориевга найза ўқталишади, унинг бутун ижодини ғайрибадиийга чиқаришади, «Жон Андижоним» деган шеърини мисол қилиб олишади…\nМеҳнат завқи қўшиқлари янграр самода,\nҚушлар учар ўйнаб-ўйнаб эркин ҳавода.\nАвторлар бу икки сатрнинг нимаси ғайрибадиий эканини айтишмайди. Бу икки сатр шеър, чунки кишида кайфият туғдиради, қалбга йўл топади, қувонч туйғусини уйғотади.\nАвторларнинг бадиийликни белгилайдиган ўлчовлари қанақа эканини билмайман, ҳар қалай, ўзларига хос бўлса керак.\nОддий камонча — оддий ёғоч қутидан ғижжакчи аломат садолар чиқаради. Оддий сўз ва товушларнинг маълум тартибда қўшилиши ашула ижодкорларининг қўлида қудратли кучга айланиши, қалбимизга йўл топиши, қувонч ва илҳом манбаи бўлиб ҳизмат қилиши керак.\n← Аввалги Аввалги Саъдулла Кароматов (1928-1987)\nКейинги → Кейинги: Дамасо Алонсо (1898-1990)


Бизни алдашди. ИИВ Тошкент шаҳри марказида ЛГБТга қарши намойиш ўтказиб, қўлга олинганларни кўрсатди Ўзбекистон янгиликлари\nБизни алдашди. ИИВ Тошкент шаҳри марказида ЛГБТга қарши намойиш ўтказиб, қўлга олинганларни кўрсатди\n30 March 2021, 08:32\nЎзбекистон, Тошкент – Batafsil.uz. ИИВ Тошкент шаҳри марказида ЛГБТга қарши намойиш ўтказиб, қўлга олинганларни кўрсатди. Бу ҳақида мухбиримиз хабар бермоқда.\n"Кейинги пайтларда ижтимоий тармоқлар фаоли Миразиз Бозоров бир неча бор ноанъанавий жинсий йўналишга эга кишиларни Ҳаст Имом масжиди ва Амир Темур хиёбони яқинида турли оммавий намойишлар ўтказишга чақирган. Шуни таъкидлаш керакки, Бозоров ижтимоий тармоқлар орқали ўзининг бузуқ хатти-ҳаракатларини, жамиятдаги хулқ-атвор қоидаларини онгли равишда менсимаслигини, камситувчи ва миллий маданиятга қарши ҳаракатларини бир неча бор намойиш этиб келган", - дейилмоқда Ички ишлар вазирлигининг видео хабарида.\nНатижада, 28 март куни унинг мурожаатларини ўз қадр-қимматига ҳақорат деб билган бир гуруҳ фуқаролар бу борадаги ўз фикри ва фуқаролик позициясини билдириш учун Амир Темур майдонида тўпланишган. Бу шахслар тартибсизликларни содир этиб, оқибатда жамоат хавфсизлигини хавф остига қўйилган. Ҳуқуқ -тартибот ходимлари томонидан кўрилган қатъий чоралар натижасида тартибсизликларга чек қўйилган. Ҳуқуқбузарлик содир этган шахслар эса ушланган.\nУлар ўз ҳатти-ҳаракатини қуйидагича изоҳлашган:\n“Бу одамга эътибор берманг, бундай провокацияларга ишонмаслик керак экан. Шундай қилиб, биз алдандик, унинг қандай одам эканлигини кўрдик. Биз оқилона ҳаракат қилишимиз керак", - деди қўлга олинганлардан бири.\n"Бу провокация, мен буни тушуниб етдим, кўрганингизга ишонманг, ҳамма нарсани қайта текшириш керак",- деди бошқаси.\n"Ички ишлар органлари ходимлари бизга жиддий янглишганимизни тушунтиришди. Бундан буён бу биз учун сабоқ бўлади", - дея қўшимча қилди яна бир ушланган шахс.\nБу ерда бизга кўп нарсалар тушунтирилди, қонунларни билмаслигимиз шундай оқибатларга олиб келди, биз ақлсизлардек ҳаракат қилдик, ҳиссиётларга берилиб кетдик", - деди намойиш иштирокчиси.\n"Тартибсизликларнинг олди олганидан хурсандмиз, халқ тинч. Ички ишлар органлари ходимлари ҳақ, доим қонун доирасида ҳаракат қилиш керак", - деди бошқаси.\n"Дўстларимга агар яна биров баъзи жойларга йиғилиш, саёҳатга боришга даъват қилса, шошманг, провокацияларга ишонманг, деб айтаман. Бундай ҳолатлар билан тегишли идоралар шуғулланиши керак. Улар билан маслаҳатлашинг, нима қилиш кераклигини айтишади", - деди ушланган шахс.\n"Агар кимдир одамларни йиғса, аҳмоқ бўлманг, аввал тадбирнинг қонунийлигини билиб олинг, бесоқолбозлик учун қонуний жавобгарлик бор. Агар шундай даъватлар бўлса, борманг. Уларнинг ўзи айтиб, келишмаганини кўрганман", - дея таъкидлади яна бир иштирокчи.\nИчки ишлар вазирлигининг таъкидлашича, Бозоров илгари ҳам ижтимоий тармоқлар фойдаланувчиларининг норозилигини шахсий ҳақорат сифатида қабул қилиб, гўёки Ўзбекистонда ноанъанавий жинсий йўналишли одамларга босим ўтказилаётгани учун хорижий мамлакатлар ва халқаро ташкилотлар вакиллари эътиборини жалб қилиш учун ҳаракат қилган.\n"Бузғунчи ташқи кучлар, шунингдек, турли халқаро нодавлат ташкилотлар ҳомийлигида ҳаракат қилаётган бу шахс Ўзбекистонда бесоқолбозлик ва шунга ўхшаш иллатлар қонун йўли билан тақиқланганига қарамай, уни тарғиб қилишга ва фуқаролар орасида норозилик ва муросасизликлик шароитини яратишга ҳаракат қилган. Бунинг натижасида ҳаддан ташқари ҳиссиётли фуқаролар ва ҳуқуқий саводхонлиги паст шахслар қонунчиликни четлаб ўтиб, мустақил равишда чора кўришни ва шу билан жамоат бузмоқчи бўлишган", - дея хабар бермоқда Ички ишлар вазирлиги.


Samsung компаниясидан ўзиб кетган Huawei Россияда смартфонлар сотувида илк бор етакчилик қилди | Futura – ҳаммаси ахборот технологиялари, маркетинг ва стартаплар ҳақида Samsung компаниясидан ўзиб кетган Huawei Россияда смартфонлар сотувида илк бор етакчилик қилди – Futura – ҳаммаси ахборот технологиялари, маркетинг ва стартаплар ҳақида\nХитой компанияси Huawei, “Samsung”дан ўзиб кетиб, Россияда смартфонларни сотиш бўйича илк бор биринчи ўринга чиқиб олди, -деб ёзади бир нечта электроника ишлаб чиқарувчилари ҳамкорининг манбасига ҳавола билан “Ведомости”.\nУшбу маълумотни ритейлерлардан бирининг ходими ҳам тасдиқлаган. 28 майдан 17 июнгача бўлган уч ҳафта давомида узлуксиз тарзда Honor суббренди билан Huawei смартфонларни сотиш бўйича етакчилик қилди, уларни сотишдаги улуши (доналаб) мос равишда ҳар ҳафта 23,8 %, 24,2 % ва 26,5 %ни ташкил этди.\nБу пайтда Samsung улуши 22,9 %, 23 % ва 23,2 %ни кўрсатган. Айтиш жоизки, 21 майдан 27 майгача 21,3 % сотув улуши билан Huawei Samsungдан кейин иккинчи ўринни эгаллаган эди, – дея қайд этилган “Ведомости”да. Samsung биринчи марта 10 йилдан ортиқ вақт мобайнида етакчилигини йўқотиши, – дейди Mobile Research Group аналитиги Элдор Муртазин. Э.Муртазин, 2007 йилдан бошлаб, компания смартфонларнинг моддий сотуви бўйича биринчи ўринни эгаллаганлигини ҳам аниқлаштириб ўтди.\nHuawei, Apple компаниясини ортда қолдириб, февраль ойида Россияда смартфонлар сотуви бўйича иккинчи ўринга чиқиб олди. Бу пайтда хитой ишлаб чиқарувчиси Россия бозорининг 17,4 %ини назорат қилганлигини хабарларда маълум қилинган.\nРитейлер вакили Валерий Андревнинг “Ведомости”га берган хабарига кўра, 2018 йилнинг май ойида “М.Видео” чакана тармоғида Huawei сотувлари январга нисбатан 30-40 %га ошган.


Қурол тўғрисидаги қонундан қўрқиш эмас, қувониш...\n22.06.2019 08:55 0 4916\nҲеч бўлмаса, қуролга оид бетартиб муносабатларни тартибга солиб бераётгани учун.\nШу пайтгача қурол-яроғ савдоси, қуролдан фойдаланиш ва қуролларни назорат қилиш масалалари 10 дан ортиқ (!) қонун ҳужжатлари билан тартибга солинган (ҳужжат кўп бўлса, зиддият ва «лазейка»лар ҳам кўпайиб кетиши маълум). Энди булар тартибга солинди, ками тўлдирилди, тушунчалар аниқлаштирилди.\nМавзуга оид: Кимлар қурол олади? «Қурол тўғрисида»ги қонун маъқулланди\nШу пайтгача ошпичоқ қуролмиди ёки йўқми деган саволнинг жавобини одамлар билармиди?\nСабзи тўғрардан чиқиб келаётсангиз бир пайтлар думини босиб олганингиз посбон қўлингизга кишан солиб олиб кетмаслигига қандай кафолат бор эди?\nКузатув камераси олдида куппа-кундуз куни бировга 50 марталаб пичоқ урган жиноятчи қуролини бемалол кўчада кўтариб юра олиши учун, истаса, «лазейка» топилишини биларди.\nШундай шароитда ҳаммадан пичоқни йиғиштириб олишдан кўра мақбулроқ чора топилди.\nҚонунни яхшилаб ўқинг: фуқароларга ўқотар қурол сотиш ҳақида умуман гап йўқ! Овчилар ва спортчилар шу пайтгача ўқотар қурол билан муомала қилишар эди, шу янада қатъий назоратга олиняпти. Қолган фуқароларга электрошокер, пневматик ва газли қуроллар ишлатишга рухсат бериляпти. Буларни ҳозир ҳам исталган спорт буюмлари дўконидан сотиб олиш мумкин. Лекин энди бемалол сотиб олишга йўқ, рухсат олиш керак, учетга туриш керак.\nАслида, алвидо қурол дегани-ку бу.\n«Кимдир қурол бизнеси билан шуғулланмоқчи» деган гап юрибди. Тўғри, биз лоббистлардан ва протекционизмдан шу қадар чарчадикки, ҳар нарса кўзимизга қўша кўриняпти. Лекин бу сафар ундай эмас.\nТинч мамлакатда, одамлар бир-бири билан нари борса муштлашиб масаласини ҳал этиб турган шароитда ким қурол сотиб фойда кўзлашни ўйлайди? Ким эшигимиз тагига қурол олиб келиб сотаман деб турибди? Бизда фақат ижтимоий тармоқда одамлар бир-бирини отгани ўқи йўқ, ҳаётда бирпасда бир лаган ош устида келишиб кетишади.\nУнда нега бу қонун керак бўлиб қолди? Қичимаган жойни қашлаш зарурмиди?\nСабаб юқорида бирмунча ойдинлаштирилди. Қонундан мақсад қуролдан келиши мумкин бўлган хавфларнинг олдини олиш, ҳар бир тиғ, гильза ёки газ баллончасини назоратда ушлаб туриш.\nХуллас, тинчланинг, одамлар.


ЎзА - Катта йўллар ёқасида меҳнат қилаётганлар...\nКатта йўллар ёқасида меҳнат қилаётганлар...\nУзоқ сафарга отланган инсон борки, йўл-йўлакай ёзнинг иссиқ чилласи-ю, қишнинг қаҳратон совуқларига қарамай, катта йўллар ёқасида сидқидилдан меҳнат қилаётган йўлсозларнинг машаққатли ишларига гувоҳ бўлади.\nТан олишимиз керак, жуда узоқ йиллар мобайнида йўлда ишлаётган ходимларга ҳақ тўлашда адолат мезони анча издан чиққан эди. Инсон организми учун экологик зарардан ташқари бошқа жиддий хатарлари мавжуд бўлган бу стратегик соҳа ривожига Ўзбекистон Республикаси Президентининг 2017 йил 7 февралдаги «2017-2021 йилларда Ўзбекистон Республикасини ривожлантиришнинг бешта устувор йўналиши бўйича ҳаракатлар стратегияси»да алоҳида эътибор қаратилиб, аниқ вазифалар белгилаб берилди.\nБу борада фармон қабул қилиниб кучга кирганидан сўнг йўл инфратузилмаси, қурилиши ва реконструкция қилишни замонавий даражага кўтариш, айниқса минтақавий автомобиль йўллари, хўжаликлараро қишлоқ автомобиль йўллари, шунингдек, аҳоли пункти кўчаларини капитал ва жорий таъмирлаш ишларига муносабат тубдан ўзгарди.\n«Самарқанд йўллардан мунтазам фойдаланиш» унитар корхонасида бу борада устувор ишлар режаси белгилаб олиниб, ўтган қисқа давр ичида катта муваффақиятларга эришилди.\nФаолияти кўлами доирасида асфальт, шебен, қора қум, ювилган қизил қум, темир бетон маҳсулотлари, шағал, ишлаб чиқаришни мунтазам йўлга қўйган мазкур корхона йўл қурилиш ишлари учун 2018 йилнинг январь-сентябрь ойлари мобайнида 24 млн. 51 минг сўмлик маҳсулот ишлаб чиқарган бўлса, ушбу кўрсаткич 2020 йилнинг шу даврида 144 млн. 178 минг сўмни ташкил этиб, маҳаллий ишлаб чиқариш бўйича ўсиш суръати ўтган даврга нисбатан сезиларли ошиб, ўсиш 599 фоизни ташкил этди.\nБАРЧА АМАЛЛАР НИЯТГА ҚАРАБ...\nЭзгу ниятлар билан бошланган хайрли ишлар бардавомдир.\nСамарқандга қилган ижодий сафаримиз чоғида эл-юрт фаровонлиги, одамлар манфаати йўлида бажарилаётган катта кичик лойиҳалар билан танишар эканмиз, «Самарқанд йўллардан фойдаланиш» унитар корхонаси директори Муродхон ҲАЖИХОНОВнинг ўзига хос иш услубидаги янгича ёндашувига қизиқишимиз тобора ортиб борди.\nОддий шарикли ручкада қайта-қайта ишланаверган чизмаларга қараб, дастлаб бу ишлар мутахассис рассом ижодига мансуб бўлса керак, деган фикр хаёлимдан ўтди.\nБуни пайқаган раҳбар кечаси ўз қўллари билан қоғозга туширган чизмаларига, жиддий лойиҳанинг дастлабки қисмларига изоҳ бера кетди.\nМуродхон ҲАДЖИХАНОВ: - Йўлда келаётиб пайқаган бўлсангиз керак, Самарқанд кўчаларидаги катта йўл ёқаларида миллий ва замонавийлик касб этадиган бекатлар ўрнатганмиз. Бу чизмалар ана шу ишларимизнинг хомаки кўриниши. Яна бири эса йўлнинг ёқасидаги катта кўприкнинг эскизлари.\nКорхона фойдаси ҳисобидан Самарқанд шаҳри, Оқдарё ва Жомбой тумани маҳаллаларини бирлаштирувчи узунлиги 90 метр бўлган умумий суммаси 3 800 000 000 сўмлик кўприк жамоамиз саъй-ҳаракати ва эзгу ниятли инсонларнинг беғараз кўмаги билан яқинда қуриб битказилди.\nҲар иккала туман аҳлининг хурсандчилигини кўрсангиз эди. Бир неча йиллардан буён катта каналдан сув кечиб, ҳаётини хавф остига қўйиб келган минглаб одамларнинг узоғи яқин, мушкули осон бўлганини кўришдан ортиқ қувонч борми?\nЖамоа саъй-ҳаракати билан Самарқанд шаҳар Амир Темур кўчасида истиқомат қилувчи аҳоли яна бир қулайликка эга бўлди.\nУшбу ҳудуддан ўтган коллектор устига узунлиги 10 метр бўлган кўприк ҳам қуриб берилди. Мазкур лойиҳанинг умумий қиймати 60 000 000 сўмни ташкил этди.\nКаттақўрғон шаҳар «Тонг» кўчасига асфальт ётқизилиб, оқова сувларини чиқариш учун лотоклар ўрнатилди. Жами 110 000 000 сўмлик ишлар бажарилди.\nУмумий қиймати 150 000 000 сўмлик бўлган лойиҳа асосида Самарқанд шаҳридаги «Кимёгарлар» қўрғони «Тўқмонбой» қабристонининг ташқи деворлари ҳамда кириш қисмидаги бинони қайта таъмирлаб бердик. Шунингдек, Самарқанд шаҳар «Менделеев» кўчасида жойлашган 20-кўп қаватли уйнинг том ва фасад қисмлари замонавий шаклга келтирилди. Асосий ва ички йўл ва йўлакларга асфальт ётқизилиб, катта йўл ёқалари ободонлаштирилди.\nМенинг иш услубим шунақа. Ҳатто кичик бир гулзор учун ҳам замонавий туваклар яратиш керак бўлса, аввало ўз тасаввуримдаги манзарани қоғозга тушираман.\nЎзимга маъқул бўлгач, жамоани тўплаб, маслаҳат соламан. Кўнглимдаги ва кўз ўнгимда гавдаланиб турган гўзал манзара ҳақиқатга айланмагунча ўзимга ҳам бошқаларга ҳам тиним йўқ.\nБиз бу сўзларнинг қанчалар ҳақиқат эканлигига Каттақўрғон шаҳридаги «НОҚИС» МФЙ раиси Фазилат Абдуллаева билан учрашганимиздан сўнг яна бир бор амин бўлдик.\nФазилат АБДУЛЛАЕВА: - Шаҳримиздаги қадимий маҳалла «Ноқис», агар таъбир жоиз бўлса, бу маҳаллани зиёлилар маскани деган бўлар эдим. Маҳалла аҳли иноқ, ҳар бир ишни маслаҳатлашиб, кенгашиб бажаришга ўрганиб қолганмиз. Бир куни ҳокимлик соатида маҳалла фуқаролар йиғини раисларининг мурожаатлари тингланди. Ҳар бир маҳалла ўз муаммолари ҳақида очиқ гапирди.\nШунда мен минг мулоҳаза билан маҳалла идорамиз ёнидаги кириш йўлининг носозлиги тўғрисида жамоатчиликка гапириб, озроқ ёрдам кераклигини айтдим. Шунда залнинг орқа томонида ўтирган раҳбарлардан бири ўрнидан туриб, бу муаммони тез кунда бартараф этишни ўз зиммасига олди. Бу танти инсон «Самарқанд йўллардан мунтазам фойдаланиш» унитар корхонасининг ташаббускор раҳбари Муродхон ҲАЖИХОНОВ эди.\nЎша куннинг ўзидаёқ корхона мутахассислари, ишчи ва муҳандислар маҳалламизга келиб, муаммони обдон ўрганди. Бирор амал бежиз бошланмайди-да. Қарангки, йўлдан ташқари маҳалла биноси ва ер остидан ўтган электр кабеллари ҳам таъмирталаб бўлиб қолган экан. Электр тармоғи учун янги ер ости кабеллари ўрнатилгач, тез-тез чироқ ўчиб қолиши ҳолатлари барҳам топди. Бу эзгу ишлар учун корхона ҳисобидан 170 000 000 сўмлик маблағ мақсадли йўналтирилди.\nМиртемир ТЎРАЕВ, ишчи: - Шу соҳада ишлаётганимга 20 йилдан ошди. Умрим мана шундай йўллар ёқасида турли ободончилик ва қурилиш ишларини бажариш билан ўтяпти. Бундан тўрт беш йил олдин ишимизга яраша ҳақ ололмасдик. Кейинги 3 йил ичида корхонамиз тубдан ўзгарди. Энг биринчи навбатда биз сингари ишчиларнинг моддий аҳволимиз яхшиланди.\nМаошим яхши. Рўзғорнинг катта бозор-учари ҳақида қайғурмайман, десам ишонасизми?\nКорхонамиз касаба уюшмаси ҳар мавсумда улгуржи қилиб қишлоқ хўжалик маҳсулотлари, ун, ёғ, гўшт ва балиқ, кўйингки, рўзғорга нима зарур бўлса, ҳаммасини ортиғи билан таъминлаб беради. Раҳбаримиз талабчан ва ўз ўрнида кўнгилчан инсон. Ҳар бир ишчи билан алоҳида суҳбатлашиб, дардини эшитишга вақт топади. 400 нафар ходимнинг ҳаммасини яхши танийди.\nСамарқанд шаҳар Фарҳод қўрғони, «Ширин» МФЙда яшовчи кам таъминланган фуқаро Эркинжон Боймуродовга 191 500 000 сўмдан зиёд маблағ сарфланиб, 3 хонали уй қуриб берилди. Ҳусанжон Алимов ва Дилмуроджон Қобилов сингари ўз ишининг фидойилари ҳам бу ишдан беҳад мамнун.\nА. РАДЖАБОВ, касаба уюшмаси раиси: - Корхонамиз томонидан 2020 йил бошидан ҳозирги кунга қадар 4 714 553 000 сўмлик инсонпарварлик ва ҳомийлик ишлари амалга оширилди.\nСамарқанд шаҳар «Меҳнат» маҳалласида яшовчи ёлғиз она Р. Юсупованинг уйига ўт кетиб бошпанасиз қолганида корхонамиз бу оилага ҳомийлик асосида 3 хонали уй қуриб берди.\nАсолат Азизова "Умид аёллар» мослашув марказида яшаб келаётган эди. Ижтимоий муҳофазага муҳтож бу аёлга Самарқанд шаҳар Фарҳод қўрғони «Чўпон ота» МФЙ томонидан уй ажратиб берилганидан сўнг корхонанинг 24 500 000 сўмлик ҳомийлик ёрдами сифатида замонавий таъмирланган уйга зарурий рўзғор анжомлари киритиб берилди.\nКорхона томонидан Ўзбекистон Ногиронлар жамияти Жомбой бўлими ҳисобига 5 000 000 сўм беғараз маблағ ўтказиб берилган, шунингдек, Самарқанд шаҳар «Кимёгарлар» қўрғонида яшовчи кам таъминланган оилаларга 10 000 000 сўмлик , 4 секторга қарашли ҳудудда истиқомат қилувчи кам таъминланган оилаларга 5 000 000 сўмлик озиқ-овқат маҳсулотлари тарқатилди.\n- Ёзнинг қоқ чилласида 1000 даражали қайноқ асфальт ётқизиш машаққатини ўша соҳада оз бўлсада ишлаб кўрган одам яхши ҳис этади,- дейди корхона директорининг молиявий масалалар бўйича муовини Манзура Қурбонова.\nАйниқса бутун мамлакатимиз аҳолиси соғлиғи таҳликада турган, карантин шароитида эпидемиологик вазият оғир кечаётган бир пайтда корхонамизнинг барча ишчи ходимлари бирдамлик ва ҳушёрликда иш олиб бориб, иқтисодий кўрсатгичларни мунтазам ошириб боришга эришмоқда.\nОйлик маошлар сезиларли даражада ошди. 400 нафардан зиёд ишчи ходимларга айни кунда 4 млн.дан 7 млн.гача ҳақ тўлашни жорий қилганмиз.\nАйни кунда энг катта объектимиз аэропорт ҳудудида. Бундай катта стратегик аҳамиятга эга объектни ободонлаштириш ва ҳаво лайнерлари қўнадиган асосий йўллар қурилишини айнан корхонамиз зиммасига юклатилганлиги фаолиятимиз ва кучимизга берилган муносиб баҳо ва катта ишонч деб биламан.\nМамлакатимиз ҳудудларини бир-бирига боғлаб турадиган равон йўллар, шаҳар ва гузарлар, маҳалла ва кўчаларга олиб борувчи катта автомобиль йўллари, тунларни чароғон қилиб турган йўл чироқлари, замонавий безакли тўсиқлар, бекат ва дам олиш манзиллари... Буларнинг ҳаммаси мазкур корхона фаолиятидан бунёд бўлаётгани айни ҳақиқатдир.


Александр Ежов: "Биз "Шўртан"ни ўйиндан олдин "ютиб бўлгандик" / CHAMPIONAT.asia\n10:48Жерар Пике: "Менга кўп қолмаганини биламан" 0 10:25Суҳроб Иззатов: “Бугун омад бизга кулиб боқди” 0 10:02"Сурхон" Термизда "Қизилқум"ни енгган ўйиндан ГАЛЕРЕЯ 3 09:40АПЛ. "Арсенал" - "Астон Вилла" 3:1 0 09:25Альба "Реал"га қарши ўйнаши мумкин 3 09:01Месси ПСЖ Икардини Агуэрога алмаштиришини хоҳламоқда 33 08:38Дембеле Финляндияда тиббий кўрикдан ўтади 2 08:16ПСЖ Фатига йилига 15 миллион евро тўлашга тайёр эди 4 07:53БАА чемпионати. "Шабаб Ал Аҳли" "Ал Жазира"ни мағлуб этди, Ғаниев 62 дақиқа ҳаракат қилди 5 07:28"Милан" Леау билан шартномани узайтиришга тайёр 1 07:06Хави мураббийлик фаолиятидаги 7-совринни ютди. "Ал Садд" иккинчи бор Қатар амири Кубогини қўлга киритди 8 02:01АПЛ. "Арсенал" "Эмирейтс"да ишончли ғалабани тантана қилди 6 01:15Клопп яна "Манчестер Юнайтед"нинг кўп пенальти тепишидан нолиди 30 00:58Кепа учун А Серия клуби давогарлик қилмоқда 3 00:54Голлар, пенальти ва қизиллар. "Бунёдкор" сўнгги дақиқаларда "Турон"ни ютиб кетган ўйиндан ГАЛЕРЕЯ 1\nАлександр Ежов: "Биз "Шўртан"ни ўйиндан олдин "ютиб бўлгандик"\n13 окт 12:13\nТеглар : Александр ЕжовХоразмПро лига\nПро лиганинг 21-туридан ўрин олган "Шўртан" - "Хоразм" (3:0) учрашувидан кейин меҳмонлар бош мураббийи Александр Ежов ўз фикрларини билдирди.\n"Биринчи навбатда "Шўртан"ни ҳақли ғалаба билан табриклайман. Биринчи таймда Ғузор клуби ҳар томонлама бизни мағлуб этди", - Александр Ежов.\n- Иккинчи таймда жамоаингизни ўзгартириб қўйишгандек туюлди...\n- Бугун йигитлар кет-кет учта ўйинда ютиб хотиржамликка берилишди шекилли. Ғузорда осонгина ютамиз деб ўйлашди менимча. Бундан ташқари бизда жароҳат олганлар кўп, ярим жамоамиз уколлар ёрдамида майдонга тушишмоқда. Афсуски футболни алдай олмайсан, ким кўпроқ югурса, кўпроқ ҳаракат қилса ўша томон ютади. Бугун "Шўртан" шунда ўйнади, уларда истак ҳам юқори бўлди.\n- "Хоразм" биринчи даврада худди шу ҳисоб билан ютганди, бугун эса мағлубият. "Шўртан" асосий таркибни шакллантиришда қийинчиликка дуч келган клуб ҳисобланади, ниманинг эвазига бундай йирик ҳисоб қайд этилди деб ўйлайсиз?\n- Менимча йигитлар ўйиндан олдин "Шўртан"ни "ютиб бўлганди". "Шўртан" юқорида айтганимдек биздан кўпроқ югурди.\n- Бугун қайси чизиқдан кўнглиз тўлмади?\n- Бутун жамоадан кўнглим тўлмади.\n- Бугун футболчиларга ҳам, мураббийга ҳам эътироз қилмадингиз... Бошқа ўйинларда ҳам шундаймисиз?\n- Барча эътирозимни танаффус вақтида футболчиларга билдирдим (кулади). Ўйинда рақиб бизни шунчаки мағлуб этганида ҳакамга эътироз билдириб нима қиламан?\nАльба "Реал"га қарши ўйнаши мумкин 3\n13 окт 12:55:02\n13 окт 12:16:44\nЯхши келишдик, бизни рози килишди денгда


Руҳонийнинг тарафдорлари Эрондаги сайловларда барча ўринларни банд қилишди\n17:04 / 28.02.2016\nЭронда парламент сайловлари бўлиб ўтмоқда. Теҳрондан парламент учун ажратилган барча 30 ўринни амалдаги президент Ҳасан Руҳонийнинг тарафдорлари банд қилишган. Консерваторларнинг етакчиларидан бири Ғулом Али Одил 31 ўринни эгаллади.\nТаъкидлаш жоиз, Эронда демократик партиялар мавжуд эмас. У ерда парламент аъзолари фундаменталистлардан ва ислоҳотчилардан танлаб олинади. Парламентда 290 ўрин мавжуд бўлиб, улар учун беш мингдан ортиқ номзод курашади. Номзодлар тўрт йилга сайланади.\nБундан ташқари махсус эксперт ҳайъати мавжуд бўлиб унда 88та диний ходимлар ишлашади. Бу ҳайъат мамлакатда президент лавозимидан ҳам устун бўлган диний раҳнамони танлаш ҳуқуқига эга.


Малала Юсуфзай Сахаров номидаги 2013 йилги мукофот билан тақдирланди\nПокистонлик 16 яшар ҳуқуқ фаоли Малала Юсуфзай Европа Парламентида Сахаров номидаги 2013 йилги мукофот билан тақдирланди.\nМалала бу мукофотни қабул қилиб олиш у учун “катта шараф” экани ва унга таълим соҳасидаги фаоллигига янада куч бағишлашини айтди.\nҚизларнинг таълим олиш ҳуқуқини ёқлагани учун ўтган йили Толибон ҳужумига учраб, тирик қолган Малала октябрь ойида Европа Парламенти томонидан ушбу нуфузли мокофотга лойиқ деб топилган эди.\nҲужумга учрашидан аввал Малала ўша пайтда Сват водийсида Толибон ҳукми остида яшаш қийинчиликлари ҳақида Интернетда блог юритган эди.\n50 минг евро (65 минг АҚШ доллари)га тенг Сахаров мукофоти ҳар йили Европа Парламенти томонидан инсон ҳуқуқлари ва фикр эркинлигини ҳимоя қилувчи фаолларга берилган.


22:37 / 31.08.2016 | Jurabek Vohidov | 3123\nАссалому алайкум! Қайси амал ёки қайси сураларни ўқисам фаришталар менинг номимдан Аллоҳга гуноҳларим кечирилиши учун истиғфор айтадилар? Жавоб учун ташаккур олдиндан.\nعن ابن عمر عن النبي صلى الله عليه و سلم قَالَ مَنْ بَاتَ طَاهِرًا بَاتَ فِي شِعَارِهِ مَلَكٌ فَلَمْ يَسْتَيْقِظْ إِلَّا، قَالَ الْمَلَكُ : اللَّهُمَّ اغْفِرْ لِعَبْدِكَ فُلَانٍ، فَإِنَّهُ بَاتَ طَاهِرًا أخرجه ابن حبان في صحيحه\n"Набий соллаллоҳу алайҳи васаллам : “Ким кечани таҳоратли ҳолатда ўтказса, баданига тегиб турувчи кийим ичида у билан бирга бир фаришта ҳам кечани ўтказади. Қачон уйғонса, (бир ривоятда тунда қайси тарафга ёнбошласа) бир фаришта “Аллоҳим фалон бандангни мағфират қилгин, чунки у кечани покиза ҳолатда ўтказди” дейди” деганлар".\nعَنْ صَفْوَانَ بْنِ عَبْدِ اللهِ رَضِي اللهُ عَنْهُ قَالَ: قَدِمْتُ الشَّامَ، فَأَتَيْتُ أَبَا الدَّرْدَاءِ فِي مَنْزِلِهِ فَلَمْ أَجِدْهُ وَوَجَدْتُ أُمَّ الدَّرْدَاءِ، فَقَالَتْ: أَتُرِيدُ الْحَجَّ الْعَامَ؟ قُلْتُ: نَعَمْ، قَالَتْ: فَادْعُ اللهَ لَنَا بِخَيْرٍ، فَإِنَّ النَّبِيَّ صَلَي الله عَلَيْهِ وَسَلَّم كَانَ يَقُولُ: دَعْوَةُ الْمُسْلِمِ لِأَخِيهِ بِظَهْرِ الْغَيْبِ مُسْتَجَابَةٌ، عِنْدَ رَأْسِهِ مَلَكٌ مُوَكَّلٌ كُلَّمَا دَعَا لِأَخِيهِ بِخَيْرٍ قَالَ الْمَلَكُ الْمُوَكَّلُ بِهِ: آمِينَ، وَلَكَ بِمِثْلٍ، قَالَ: فَخَرَجْتُ إِلَى السُّوقِ فَلَقِيتُ أَبَا الدَّرْدَاءِ فَقَالَ لِي مِثْلَ ذَلِكَ عَنِ النَّبِيِّ صَلَي الله عَلَيْهِ وَسَلَّم. رَوَاهُ مُسْلِمٌ وَأَبُو دَاوُدَ\n«Шомга бордим. Абу Дардонинг манзилига бориб, уни топмадим. Умму Дардони топдим. У менга:«Бу сана ҳаж қилмоқчимисан?» деди.«Ҳа», дедим.«Бизга яхшилик сўраб, дуо қил. Набий соллаллоҳу алайҳи васаллам «Мусулмоннинг ўз биродарига ғойибдан қилган дуоси мустажобдир. Унинг бошида бир муваккал фаришта туради. У ўз биродарига ҳар сафар яхшилик тилаб дуо қилганда муваккал фаришта «Омин! Сенга ҳам ўшандоқ бўлсин!» дейди» дер эдилар», деди.Бозорга чиқиб, Абу Дардони топдим, у ҳам Набий соллаллоҳу алайҳи васалламдан худди шу гапни нақл қилди».\nШарҳ: Улуғ саҳобий Абу Дардо розияллоҳу анҳу оилалари билан Мадинаи Мунавварадан Шомга кўчиб кетганлар ва ўша ерда яшаганлар. Шунда куёвлари уларни кўргани Шомга борибдилар. Борсалар, уйда фақат қайноналари Умму Дардо розияллоҳу анҳо бор эканлар. Абу Дардо розияллоҳу анҳу қаергадир чиқиб кетган эканлар. Ривоятда зикр қилинишича, ўшанда Умму Дардо розияллоҳу анҳо куёвларидан: «Бу йил ҳажга борасанми?» деб сўрабдилар. «Ҳа», дебди куёв. Шунда Умму Дардо розияллоҳу анҳо: «Унда бизнинг ҳаққимизга хайрли дуо қилиб қўй. Чунки Набий соллаллоҳу алайҳи васаллам «Мусулмон кишининг ўз биродари учун ғойибдан қилган дуоси қабул бўлади. Дуо қилаётган кишининг боши устида бир муваккал фаришта туради ва дуо хайрли бўлса, «Омин! Сенга ҳам шундай бўлсин», деб туради», деганлар», дебдилар. Масалан, бу киши «Эй Аллоҳ! Фалон биродаримга тақво бергин, хайр-барака бергин» деб дуо қилса, унинг боши устида турган фаришта «Омин! Сенга ҳам шундай бўлсин!» деб турар экан. Куёв бу гапни эшитибди. Сўнг қайтиб кетаётиб, бозорда қайнотасини учратиб қолибди. Қайноталари ҳам худди Умму Дардо розияллоҳу анҳо айтган гапларни айтибдилар. Демак, бу нарса саҳобаларнинг кўпчилиги кўрган, эшитган, собит бўлган нарса экан. Сафарга, ҳажга ва умуман, дуоси қабул бўладиган жойларга борадиган кишилардан дуо сўраш, «Ҳаққимизга дуо қилиб қўйинг», деб илтимос қилиш саҳобаи киромлар қилган амаллардан экан. Албатта, улар бу ишни Пайғамбаримиз соллаллоҳу алайҳи васалламнинг ҳадисларига биноан қилганлар. Алҳамдулиллаҳ, бу нарса бизда ҳам яхши йўлга қўйилган бўлиб, кўпчилик ҳажга кетаётганлардан, мусофирлардан дуо қилишни сўраб қолишади. Ушбу ҳадиси шарифдан олинадиган фойдалар: 1. Мусулмонлар бир-бирларига дуо сўраб туришлари кераклиги. 2. Бировнинг орқасидан ўзи йўқлигида қилинган дуо мақбул бўлиши. 3. Орқадан қилинган дуога муваккал фаришта «Омин» деб туриши. 4. Бировга ғойибдан яхши дуо қилувчининг ўзига ҳам у биродарига сўраган яхшиликчалик яхшилик етиши. Ҳар биримиз ушбу ҳадиси шарифга амал қилишга ўтмоғимиз лозим.\nعَنْ تُوَيْرِ بْنِ أَبِي فَاخِتَةَ، عَنْ أَبِيهِ رَضِي اللهُ عَنْهُ قَالَ: أَخَذَ عَلِيٌّ بِيَدِي قَالَ: انْطَلِقْ بِنَا إِلَى الْحَسَنِ نَعُودُهُ، فَوَجَدْنَا عِنْدَهُ أَبَا مُوسَى، فَقَالَ عَلِيٌّ عَلَيْهِ السَّلَامُ: أَعَائِدًا جِئْتَ يَا أَبَا مُوسَى أَمْ زَائِرًا؟ فَقَالَ: لَا بَلْ عَائِدًا، فَقَالَ عَلِيٌّ: سَمِعْتُ رَسُولَ اللهِ صَلَي الله عَلَيْهِ وَسَلَّم يَقُولُ: مَا مِنْ مُسْلِمٍ يَعُودُ مُسْلِمًا غُدْوَةً إِلَّا صَلَّى عَلَيْهِ سَبْعُونَ أَلْفَ مَلَكٍ حَتَّى يُمْسِيَ، وَإِنْ عَادَهُ عَشِيَّةً إِلَّا صَلَّى عَلَيْهِ سَبْعُونَ أَلْفَ مَلَكٍ حَتَّى يُصْبِحَ، وَكَانَ لَهُ خَرِيفٌ فِي الْجَنَّةِ. رَوَاهُ التِّرْمِذِيُّ وَأَبُو دَاوُدَ\nТувайр ибн Абу Фохитадан, у отасидан ривоят қилади:\n«Али қўлимдан ушлаб: «Юр, Ҳасанни кўриб келамиз», деди. (Бориб), унинг олдида Абу Мусони кўрдик. Бас, Али: «Эй Абу Мусо, кўргани келдингми, ёки зиёратгами?» деди.«Йўқ, кўргани келдим», деди Абу Мусо.«Расулуллоҳ соллаллоҳу алайҳи васалламнинг «Бир мусулмон бемор мусулмонни эрталаб бориб кўрса, албатта, унга кечгача етмиш минг фаришта саловот айтади. Агар беморни кечқурун бориб кўрса, албатта, унга етмиш минг фаришта эрталабгача саловот айтади. Ҳамда унга жаннатда бир боғ бўлади», деганларини эшитганман», деди Али».\nШарҳ: Аввало ровий Тувайр ибн Абу Фохита розияллоҳу анҳу билан яқиндан танишиб олайлик. Тувайр ибн Абу Фохита Саъийд ибн Алақо Ҳошимий ал-Куфий – Умму Ҳониъ розияллоҳу анҳанинг қуллари эдилар. Ҳадисларни оталари Абу Фохитадан, Ибн Умар, Зайд ибн Арқам, Ибн Зубайр, Мужоҳид, Абу Жаъфарлардан ривоят қилганлар. Бу зотдан Аъмаш, Саврий, Шуъба, Ҳажжож ибн Артоталар ривоят қилганлар. Ушбу ривоятдан бир неча фойдалар оламиз: 1. Бемор кўргани борганда бошқа одамни ҳам таклиф қилиб,бирга бориш яхшилиги. 2. Беморни холис ният билан кўргани борган одамгина савоб олиши. Бошқа иши билан бориб, «беморни кўргани келдим», деса, ниятига яраша бўлиши. 3. Эрталаб бемор кўргани борган одамга кечқурунгача етмиш минг фаришта саловот айтиб туриши. 4. Кечқурун бемор кўргани борган одамга эрталабгача етмиш минг фаришта саловот айтиб туриши. 5. Бемор кўргани борган одамга жаннатдан бир боғ ато қилиниши. Шунинг учун ҳам таниш-билишларнинг беморлиги ҳақида хабар эшитган одам уларни кўргани боришга шошилиши керак.\nعَنْ أَبِي أُمَامَةَ الْبَاهِلِيِّ رَضِي اللهُ عَنْهُ قَالَ: ذُكِرَ لِرَسُولِ اللهِ صَلَي الله عَلَيْهِ وَسَلَّم رَجُلَانِ أَحَدُهُمَا عَابِدٌ وَالْآخَرُ عَالِمٌ فَقَالَ رَسُولُ اللهِ صَلَي الله عَلَيْهِ وَسَلَّم: فَضْلُ الْعَالِمِ عَلَى الْعَابِدِ كَفَضْلِي عَلَى أَدْنَاكُمْ. ثُمَّ قَالَ صَلَي الله عَلَيْهِ وَسَلَّم: إِنَّ اللهَ وَمَلَائِكَتَهُ وَأَهْلَ السَّمَوَاتِ وَالْأَرَضِ حَتَّى النَّمْلَةَ فِي جُحْرِهَا وَحَتَّى الْحُوتَ لَيُصَلُّونَ عَلَى مُعَلِّمِ النَّاسِ الْخَيْرَ\n«Расулуллоҳ соллаллоҳу алайҳи васалламга икки киши зикр қилинди: бири обид, бошқаси олим. Шунда Расулуллоҳ соллаллоҳу алайҳи васаллам:«Олимнинг обиддан афзаллиги худди менинг сизнинг энг кичигингиздан афзаллигимга ўхшайди», дедилар. Сўнгра Расулуллоҳ соллаллоҳу алайҳи васаллам: «Албатта, Аллоҳ, Унинг фаришталари, осмонлару ернинг аҳли, ҳаттоки уясидаги чумоли ва балиқ ҳам одамларга яхшиликни ўргатувчига Саловот айтадилар», дедилар».\nШарҳ: Бу ҳадиси шарифни Абу Умома ал-Боҳилий розияллоҳу анҳу ривоят қилмоқдалар. Одатимизга кўра, аввал у киши билан танишиб олайлик: Абу Умома ал-Боҳилий розияллоҳу анҳунинг асл исмлари Судай ибн Ажлондир. Бу зот Расулуллоҳ соллаллоҳу алайҳи васалламдан 250та ҳадис ривоят қилганлар. У киши ривоят қилган ҳадисларнинг кўпчилигини шомликлар ҳузуридан топиш мумкин. Абу Умома аввал Мисрда яшайдилар, кейин Шомга кўчиб ўтадилар. Ҳижратнинг 86-санасида ўша ерда вафот этадилар. Бу зот Шомда энг охирги вафот этган саҳоба эдилар. Саҳобаи киромлар томонидан Расулуллоҳ соллаллоҳу алайҳи васалламга икки киши – олим ва обид зикр қилинди ва уларнинг қайси бири афзал эканлиги ҳақида сўралди. Шунда Расулуллоҳ соллаллоҳу алайҳи васаллам: «Олимнинг обиддан афзаллиги худди менинг сизнинг энг кичигингиздан афзаллигимга ўхшайди», дедилар. Саҳобалик – катта бахт, ҳатто энг кичик саҳоба бўлиб, Пайғамбар соллаллоҳу алайҳи васалламнинг суҳбатларини топиш ҳам чексиз саодатдир. Шунингдек, обид бўлиш ҳам яхши нарса. Аммо обидни олим билан тенглаштириб бўлмайди. Олимлик даражаси жуда ҳам устундир. Олим билан обиднинг орасидаги фарқ худди Пайғамбар соллаллоҳу алайҳи васаллам билан энг кичик саҳобанинг орасидаги фарққа ўхшайди. Бу фарқни тўла тасаввур этиш учун Пайғамбаримиз соллаллоҳу алайҳи васалламнинг зоти мубораклари нақадар олий эканлигини англаб етишимиз керак бўлади. У зот одам боласининг энг улуғи, Аллоҳ пайғамбарларининг энг афзалидирлар. Оддий инсонлар ичида энг афзал инсонлар саҳобалар бўлиб, уларнинг ичида катта саҳобалар, катта саҳобалар ичида эса тўрт халифа энг афзалдирлар. Уларнинг ҳаммаларининг фазллари тўпланса ҳам Пайғамбаримиз соллаллоҳу алайҳи васалламнинг фазллари олдида ҳеч нарса бўлмай қолади. Энди мана шу қиёсни Пайғамбаримиз соллаллоҳу алайҳи васаллам билан энг кичик саҳобий ўртасида қилиб кўрайлик. Орадаги фарқ қандай бўлишини шундан билиб олаверсак бўлади. Ислом назарида олим билан обид орасидаги фарқ шунчалик бўлса, энди олим билан оддий одам ўртасидаги фарқ қанчалик бўлишини билиб олаверинг. Шунинг учун ҳам ўшандай фазлга эга бўлишни хоҳлаган киши дийний илмларни эгаллаб, олим бўлишга ҳаракат қилмоғи лозим. Дийний илмларни эгаллаган мусулмон олимлар пайғамбарларнинг меросхўрлари эканлиги аввал ўрганган ҳадисларимизнинг бирида айтиб ўтилган эди. Энди эса Пайғамбаримиз соллаллоҳу алайҳи васаллам энг кичик саҳобийдан қанчалик афзал бўлсалар, дийний илмлар олимининг обид кишилардан шунчалар афзал эканликлари баён қилинмоқда. Бунда эса дийний илмларни ўрганишга катта тарғиб бор. Чунки ҳар бир жамиятгина эмас, балки бутун инсоният исломий илмларни яхши билган олимларга жуда ҳам муҳтож. Аллоҳнинг каломини, Пайғамбар соллаллоҳу алайҳи васалламнинг суннатларини, шариатимиз таълимотларини кишиларга етказишда ана ўша олимлар зарурдирлар. Инсониятга Ислом ҳидоятини таништириш, мусулмонларга шариат аҳкомларини баён қилиш, ҳалолни ҳаромдан, гуноҳни савобдан, яхшини ёмондан ажратиш йўлларини кўрсатиш учун мусулмон уламолар керакдир. Шунинг учун ҳам уларга Пайғамбаримиз соллаллоҳу алайҳи васалламнинг меросхўрлари, умматимизнинг гултожлари деб қаралади. Уларни чексиз ҳурмат қилинади. Исломда ҳақийқий дийний илмлар уламолари қанчалик тақдирланишларини Пайғамбаримиз соллаллоҳу алайҳи васалламнинг ҳадис давомидаги сўзларидан ҳам билиб олсак бўлади: «Албатта, Аллоҳ, Унинг фаришталари, осмонлару ернинг аҳли, ҳаттоки уясидаги чумоли ва балиқ ҳам одамларга яхшиликни ўргатувчига саловот айтадилар». Саловот айтиш Аллоҳ таоло томонидан бўлгани У зотнинг бандага кўрсатадиган раҳматини ифода қилади. Саловот осмонлар аҳли, яъни фаришталар томонидан бўлиши эса уларнинг бандага истиғфор айтишини ифода қилади. Саловот айтиш ер аҳли, яъни одамлар томонидан бўлиши эса уларнинг дуо қилишларини ифода этади. Одамларга яхшиликни ўргатувчилар мусулмон уламолардир. Чунки Ислом нуқтаи назарида яхшилик Ислом шариати яхши деб айтган нарсалардир. У нарсалар нима эканлигини уламолар биладилар ва одамларга ўргатадилар. Уламолар ўз дарслари, ваъз-насиҳатлари, илмий суҳбатлари билан, ёзган китоблари ва ҳозирги замонда матбуот ва ахборот воситалари орқали тарқатган мақолалари билан одамларга Аллоҳнинг дийнини – айни яхшиликни ўргатадилар. Ана шундай ишни ихлос билан, Аллоҳнинг розилиги учунгина адо этадиган ҳақийқий уламоларга: 1. Аввало Аллоҳ таоло саловот айтади, яъни уларга раҳмат назари билан қарайди. 2. Сўнгра осмонларнинг аҳли, яъни фаришталар ва яна осмонда бўлиши мумкин зотлар саловот – истиғфор айтадилар. 3. Ернинг аҳллари, яъни одамлар ва жинлар ҳам ўша уламоларни одамларга яхшиликни ўргатганлари учун дуо қилиб турадилар. 4. Ердаги бошқа жонзотлар ҳам, ҳаттоки уясидаги чумоли ва сувдаги балиқлар ҳам одамларга яхшиликни ўргатувчи кишиларга саловот айтиб турадилар. Бу нарсалар ҳақийқий мухлис уламолар Исломда қандай тақдирланишларини яна бир бор намоён қилмоқда. Кези келганда эслатиб ўтиш жоиз бўлган бир нарса бор. Ҳамма яхшиликлар суиистеъмол қилинганидек, уламолик шарафи ҳам баъзи кишилар томонидан суиистеъмол қилинади. Баъзи одамлар мусулмонлар томонидан уламоларга кўрсатиладиган эҳтиромни кўзлаб, ўзларини уламо қилиб кўрсатиб юрадилар. Аслида эса улар ҳақийқий уламо бўлмайдилар, баъзилари билганларига амал ҳам қилмайди. Албатта, бундай кишилар мазкур мадҳ ва ваъдалардан мустаснодирлар. Дунё учун, риё учун, шуҳрат учун ўзини олим қилиб кўрсатган, илмига амал қилмаган кишиларнинг ҳоли қандай бўлиши бошқа ҳадисларда баён қилинган. Ушбу ҳадиси шарифдан олинадиган фойдалар: 1. Олим билан обиднинг орасидаги фарқни ва шунга ўхшаш нарсаларни сўраш мумкинлиги. 2. Олимнинг обиддан фазли худди Пайғамбаримиз соллаллоҳу алайҳи васалламнинг энг кичик саҳобийдан кўра афзалликларига ўхшаши. 3. Одамларга яхшилик ўргатувчига Аллоҳ таолонинг раҳмат назари билан қараши. 4. Осмонлардаги зотларнинг уламолар ҳаққига истиғфор айтиб туришлари. 5. Ердаги зотларнинг уламолар ҳаққига дуо қилиб туришлари. 6. Ҳаттоки уясидаги чумоли ва сувдаги балиқ ҳам уламолар ҳаққига дуо қилиб туришлари. Ушбу ҳадиси шарифни ҳаётимизга татбиқ қилиш учун олим бўлишга уриниш, олимнинг обиддан фазли қанчалар кўп эканлигини тушуниш керак. Олимлар эса ўз исмларига яраша ихлос билан Аллоҳнинг йўлида кишиларга яхшиликни ўргатишлари зарур. Мусулмонлар эса ҳақийқий олимга Аллоҳ тарафидан, осмонлар аҳли тарафидан, ер аҳли тарафидан, ҳаттоки уясидаги чумоли ва сувдаги балиқ ҳам саловот айтишидан ибратланиб, уламоларнинг ҳақларига дуо қилишлари, уларни иззат-икром этишлари лозим. Мусулмонман, Муҳаммад соллаллоҳу алайҳи васалламнинг умматиданман, деган киши у зотнинг ҳадисларига амал қилиши керак. Пайғамбаримизнинг ҳадислари эса уламоларни ҳурмат қилишни буюрмоқда. Бу нарса бир вақтнинг ўзида уламоларни беҳурмат қилмаслик лозим, деган маънони ҳам англатади. Ислом дийнида ҳақийқий уламоларни беҳурмат қилиш – одамларга яхшилик ўргатувчини, пайғамбарлар меросхўрларини, Аллоҳнинг раҳмат назарига сазовор кишиларни, осмондаги ва ердаги зотлар – барчасининг саловотига сазовор зотларни беҳурмат қилиш бўлади. Шунинг учун ҳам Пайғамбаримиз соллаллоҳу алайҳи васаллам ўзларининг бошқа бир ҳадисларида «Ким кичигимизни иззат қилмаса, каттамизни улуғламаса ва уламоларимизни эҳтиром қилмаса, биздан эмасдир», деганлар. (“Ҳадис ва Ҳаёт” китобидан).\nعن قبيصة بن المخارق قال: "أتيت النبي صلى الله عليه وسلم، فقال: ما جاء بك؟ قلت: كبر سني، ورق عظمي، وأتيتك لتعلمني ما ينفعني الله به". قال: "يا قبيصة، ما مررت بحجر ولا شجر ولا مدر إلا استغفر لك". مسند الإمام أحمد\nҚубайса ибн Махориқ розияллоҳу анҳудан ривоят қилинади:\n"Набий соллаллоҳу алайҳи васаллам ҳузурларига келдим. У зот : “Нима нарса сени (бу ерга) келтирди” дедилар. “Ёшим кексайди, суягим заифлашди (ҳузурингизги) Аллоҳ у билан менга манфаат берадиган нарсани таълим беришингиз учун келдим” дедим. У зот : “Эй Қубайса, бирор тош, дарахт, кесак ёнидан ўтган бўлсанг, барчаси сенга истиғфор айтишди” дедилар".


Зидан: «Испания чемпионатини ютиш жуда қийин»\n13:44 / 15.05.2017\n«Реал» бош мураббийи Зинедин Зидан Испания чемпионатининг 37-тури доирасида «Севилья»га қарши кечган ўйин ҳақида ўз фикрларини билдириб ўтди. Мадриддаги «Сантьяго Бернабеу» стадионида бўлиб ўтган баҳс 4:1 ҳисобида якунланди.\n«Испания чемпионатини ютиш жуда қийин, бироқ биз кун сайин бунга яқин келмоқдамиз. Атиги 2 та учрашув қолди, бугунгидек ўйнашда давом этамиз. Бугун баҳсни зўр бошладик ва ҳақли равишда ғалаба қозондик. Кейлор Навас бир неча бор жамоани қутқарди, сўнг алмаштиришлар „Реал“га қўшимча куч бағишлади ва биз иккинчи бўлимда ажойиб футбол кўрсатдик.\nКейлор Навас «Реал»нинг муҳим ўйинчиси бўлган ва шундай бўлиб қолади. Бугун у ажойиб ўйин ўтказди», - дея Зиданнинг сўзларини келтиради Marca.\nЭслатиб ўтамиз, «Барселона» ва «Реал», 87 очкодан жамғарган ҳолда, турнир жадвалида етакчилик қилмоқда: каталонияликлар қўшимча кўрсаткичлар бўйича биринчи ўринда бўлишса, мадридликлар бир ўйин кам ўтказишган.


6 Июль 11:45\n1994 йилда Қозоғистон Республикаси Олий Кенгашида Қозоғистон Республикаси Президенти Нурсултон Назарбоев Қозоғистон пойтахтини Алматидан Ақмолага кўчиришни таклиф қилди. 1997 йил 20 октябрда пойтахтни кўчириш тўғрисида Фармон имзоланди. 1998 йил 6 майда Ақмола шаҳри Астана деб ўзгартирилди.\n1998 йил 10 июнда янги пойтахтнинг халқаро тақдимоти бўлиб ўтди.\n2019 йил 20 мартда Қозоғистон Республикаси Президенти Қасим-Жомарт Тоқаев парламентнинг қўшма мажлисида нутқ сўзлади ва Биринчи Президент номини абадийлаштириш мақсадида Астана номини Нур-Султан деб ўзгартиришни таклиф қилди.\n«Биз, ҳозирги ва келажак авлодлар, Президентнинг сиёсий меросини ёдда тутишимиз ва Нурсултон Назарбоевнинг тарихий фаолиятига ҳурмат билан қарашимиз керак. Биз Елбасынинг халқимиз ва жаҳон ҳамжамияти учун қилган буюк меҳнати ва буюк исмини доимо ёдда тутишимиз керак. Бу халқимизни, айниқса ёшларни тарихни ҳурмат қилиш ва Президентнинг шонли ишига адолатли баҳо бериш тарбияси учун муҳимдир. Буюк замондошимиз, Қозоғистон Республикасининг Биринчи Президенти Нурсултон Назарбоевнинг исмини абадийлаштириш учун пойтахт унинг номи билан Нур-Султан деб аталиши керак. Бундай таклиф аввалроқ Қозоғистон Республикаси Мустақиллигининг 25 йиллиги муносабати билан 2016 йил 23 ноябрда парламент аъзолари томонидан қабул қилинган декларацияда берилган эди», - деди Президент Қасим-Жомарт Тоқаев.\nХудди шу куни Қозоғистон Республикаси Парламенти палаталарининг қўшма мажлисида депутатлар Нур-Султан шаҳрининг номини ўзгартириш тўғрисида қонун қабул қилдилар. 2019 йил 23 мартда Қозоғистон Президенти Қасим-Жомарт Тоқаев Қозоғистон Республикаси пойтахти – Астана шаҳри номини - Қозоғистон Республикасининг пойтахти - Нур-Султан деб номлаш тўғрисида Фармонни имзолади.\nҲар йили пойтахт куни кенг нишонланади. Аммо, афсуски, глобал коронавирус эпидемияси туфайли бу йил оммавий тадбирлар чекланган.


ТАДБИР ДАВОМ ЭТАДИ\nНорин туманидаги 34-умумий ўрта таълим мактабига 1975 йили асос солинган. Ўтган 43 йил мобайнида мазкур илм даргоҳида минглаб ёшлар фан сирларини ўрганиб, ҳаёт сабоқларини олишди. Ўқитувчиликдек эзгу касб соҳибларидан билим олган ёшлар юрт равнақи йўлида баракали меҳнат қилмоқдалар.\nКўп йиллик бой иш тажрибаси, ўзига хос анъана ва тарихга эга қадрдон мактабда эса бир пайтлар биринчи устозлардан илм ўрганган шогирдлар ёш авлодга таълим-тарбия беряптилар. Демак, хайрли ва эзгу иш давом этмоқда. Бу, "Ўқитувчилар ва мураббийлар куни" арафасида янада яққол намоён бўлди.\nХалқ таълими вазирлигининг "Устозингни табрикла!" тавсияси ва "Устозлар боғи" экофестивали ўтказиш ташаббуси доирасида мактаб педагоглари ва ўқувчилари дастлаб таълим тизимида кўп йиллар самарали меҳнат қилган фахрийлар хонадонларига йўқлов уюштиришди. Ҳар бир фахрий педагог бундай эътибор ва эъзоздан четда қолмади.\n- 25 нафардан зиёд фахрий устозларимиз бор. Байрам муносабати билан уларнинг уйларига бориб, хабар олдик. Ўқувчилар иштирокида уюштирилган самимий мулоқотлар ёш авлод учун ҳам фойдадан холи бўлмади, - деди директор Гулчеҳра Камолова. - Ёшлар энг аввало, устоз номли инсон улуғ ва мўътабар, иззат-икрому эътирофга лойиқ эканлигига, қолаверса, уларнинг ҳаётий тажрибалар мисолида айтиб берган пурмаъно ҳикматлари, насиҳатларидан баҳраманд бўлишди. Устозлар йўқлови аслида жамоамиз учун кўп йиллик анъана. Ҳар йили Наврўз, Истиқлол айёмлари ва устозлар байрами кунларида мактабимизда меҳнат қилган фахрийларимиз ҳолидан хабар оламиз. Байрам совғалари тортиқ қиламиз.\nБу йил таъкидлаганимиздек, йўқлов билан бирга Халқ таълими вазирлиги ташаббуси билан бошланган "Устозлар боғи" экофестивали муносабати билан мактабда боғ ташкил этилди. Унга дастлаб 25 туп мевали дарахт кўчатлари экилди.\n- Шу мактабда 35 йил математика фанидан дарс бердим,- деди Абдурашид Маҳкамов.- Юзлаб иқтидорли ўқувчилар етишиб чиққан. Улар орасида бизга ҳавас қилиб ўқитувчи касбини эгаллаган шогирдлар талайгина. Шулар бизнинг меҳнатимиз ҳосиласи, фахримиз, ғуруримиз. Даврни қаранг, ўқитувчидек буюк зотнинг эгилган қадди тиклаяпти. Унинг обрўси, бой берилган нуфузини қайтариш учун давлатимиз раҳбарининг ўзи, ҳукумат катта эътибор бермоқда. Хурсанд бўлмай иложинг йўқ. Бу эътироф, ҳурматнинг қадрига етиш, фидоий меҳнат билан жавоб қайтариш лозим.\nМактабда байрам муносабати билан ташкилланган тадбирда истеъдодли ўқувчилар устозлар шарафланган куй-қўшиқлар, рақслар ижро этиб, барчани хушнуд этдилар.\nСуратда: "Устозлар боғи"га кўчат ўтқазилмоқда.\nВилоятимиз бўйлаб бошланган "Фарзандимга китоб совға қиламан" акцияси бизнинг туманда ҳам қизғин давом этмоқда.\nБугун мамлакатимизда хотин-қизларнинг ижтимоий фаоллашув жараёни қизғин кечмоқда. Бугунги кунда турмушнинг барча жабҳасида аёллар ҳиссаси, ўрни ва сўзи бор. Аслида аёлнинг жамиятда ўз ўрнини топиши - унинг ҳаётдан мазмун ва қувонч топиб яшаётганидан далолатдир.\nЭТАДИ ТАДБИР ДАВОМ


Олий суд жамоаси "Бош вазир кубоги-2019" мусобақаси ғолиби бўлди / Ўзбекистон янгиликлари, энг сўнгги хабарлар\nСПОРТ 0 Шархлар 1035 кўрилди\nЖисмоний тарбия ва спорт вазирлиги ташаббуси билан пойтахтимизда вазирликлар, идоралар, хўжалик бирлашмалари, йирик корхона ва ташкилотларнинг марказий аппарати ходимлари ўртасида “Бош вазир кубоги” мусобақаси ўтказилди.\nРегламентга кўра, ушбу спорт мусобақаси аёллар ўртасида волейбол, эркаклар ўртасида футбол бўйича ташкил этилди.\nШубҳасиз, кўпчиликнинг диққат-эътибори футбол учрашувларига қаратилди. Пойтахтимиздаги “Миллий” стадионида ўтган финал беллашувида Олий суд ва “Ўзтелеком” жамоалари баҳс олиб борди. Кескин ва муросасиз кечган ўйинда ҳуқуқ соҳаси мутахассислари 1:0 ҳисобида ғалаба қозонди\nВолейбол бўйича аёллар ўртасидаги беллашувларда “Ўзбекистон темир йўллари” жамоаси барча рақибларини мағлуб этди. Футбол бўйича финал учрашуви якунланганидан кейин барча йўналишларда ғолиб ва совриндор бўлган жамоаларни тақдирлаш маросими бўлиб ўтди. Ғолибларни Ўзбекистон Республикаси Бош вазирининг ўринбосари Азиз Абдуҳакимов тақдирлади.\nТақдирлаш маросимидан сўнг концерт дастури бўлди.


Ёнғоқ — инсон хотирасини чархлайди. У саломатлик гарови ҳамдир - Халқ сўзи\n11:23 18 Сентябр 2020 Иқтисодиёт\nИнсон организми учун керакли витаминларга бой ёнғоқ мағзи, айниқса, инсон мия фаолияти, хотира тизимини мустаҳкамлайди. Мутахассислар ҳар бир одамга кунига ҳеч бўлмаганда бир ёки икки дона ёнғоқ истеъмол қилишни тавсия қилади. Ушбу тавсияларга амал қилган янги авлоднинг келажаги порлоқ. Билим бор, истиқбол бор, мамлакатни тараққиёти учун зеҳни ўткир, ботиний олами бутун ёшлар тайёр... Бу-уларни ҳар қандай инновацион янгиликларни яратишга қодир деганидир. Идрокли, такрорланмас қобилият ва онгу тафаккури юксак кадрлар билан мамлакатнинг ўзи кўзлаган марраларга эришиши осон кечади.\nДемак, Ўзбекистон Президенти Шавкат Мирзиёев ўз фаолиятининг дастлабки кунлариданоқ заминимизда серҳосил ёнғоқзорларни кўпайтиришга қаратилган лойиҳаларни татбиқ этиш ташаббусини илгари сурди. Мақсадлар юксак—соҳани ривожлантириш орқали иқтисодий кўрсаткичларни бир поғона кўтариш, шунинг баробарида истеъмолни кўпайтириб, бўлғусида интеллектуал салоҳияти юқори авлодни тарбиялаш. Эндиликда ёнғоқдан қисқа йил ичида мўл ҳосил олиш мақсадида турли интенсив технологиялар жорий этилмоқда. Ғоянинг мазмун-моҳияти чуқур. Йиллар ўтган сари биз буни теран идрок этиб бораверамиз.\nМулоҳазалар: табобат илмининг султони Абу Али Ибн Сино ўзининг «Тиб қонунлари» асарида кўплаб доривор фойдали ўсимликлар қатори ёнғоқнинг хусусиятлари ҳақида ёзади. Унга кўра, ёнғоқ дарахти меваси, барги, пўстлоғи, мағзидан тайёрланган шарбат ҳар хил касалликларни даволайди ва олдини олади. Шу хусусияти билан ёнғоқ мағзи мол гўштидан 7 баробар устун туради. Ёнғоқ мағзида темир, фосфор, мис, серотин моддалари, 58–77 фоиз ёғ, 12–25 фоиз оқсил ва 5–25 фоиз углеводлар мавжуд.\nХитой, АҚШ, Испания, Италия, Австрия, Туркия, Украина, Молдова каби давлатлари ёнғоқ етиштириш ва уни қайта ишлаш ва экспорт қилиш бўйича етакчи ўринларни эгаллайди. Ўзбекистон ҳам улар сафига қўшилмоқда. Президентимиз кўрсатмалари ва яратиб берган шароитлари натижасида Академик Маҳмуд Мирзаев номли боғдорчилик, узумчилик ва виночилик илмий-тадқиқот институти олимлари томонидан ёнғоқнинг ўнлаб қимматли навлари яратилди.\nАсосий урғу берилаётган грек ёнғоғи. Иссиқсевар дарахт ва уни яхши етиштириш учун ҳарорати +10° дан юқори бўлган 150 кун талаб қилинади, намликка талабчан. Ҳозирда республикамизнинг бир қатор туманларининг тоғ бағриларида, ясси кенгликларига барқ уриб ривожланаётган дарахтзорларни кўплаб учратасиз. Бўйи 25-30 м.гача етадиган дарахт дастлаб ин-витро лабораторияларида ута нозик шаклда ундирилади.\nМасалан, унинг «Чандлер» нави тўртинчи йилдан бошлаб ҳосилга киради. У гектаридан 6-7 тоннагача мева боради. Ёнғоқ – ёруғсевар ўсимлик бўлиб, у ёлғиз ўзи ёки сийрак ўсганда яхши ривожланади.\nБу йилнинг 9 апрелида юртимизда ёққан қор ёнғоқзорларга анча зарар етказган, совуқ урган бўлса-да, ризққа яраша бериб, ёнғоқдан шахсий томорқаларда ҳам тузуккина даромад олинмоқда. Ҳовлиларда янги дарахтзорлар кўпаймоқда. Бу қувонарли ҳол. Ёнғоқ мағзи инсон организми учун кони фойда эканлигини унутмаслик керак. Ёнғоқни мунтазам истеъмол қилган одамнинг онгу тафаккури тиниқ, дунёқараш ва фикрлаши кенг бўлади. Борлиққа теран нигоҳ билан боқиш қобилияти ортиб боради.\nДемак, ёнғоқ нафақат иқтисодий самара беради, балки инсонни ҳаётда ўз ўрнини топишида ҳам унга ақлий йўлдош бўлади. Энг муҳими киши саломатлигига ижобий таъсир кўрсатган ёнғоқ уни узоқ умр кўришида шахсий шифокор вазифасини ҳам ўтайди.\nМасалан: Қандли диабетда яхши таъсир кўрсатади, стрессдан чиқишга ёрдам беради. Ёнғоқ суви юрак соғломлигини сақлайди, жигарни соғломлаштиради, озишга ёрдам беради, терини соғломлаштиради ва ҳаракатчанликни яхшилайди. Хотирани кучайтиради, мия функцияларини яхшилайди ва ҳазм системасини яхшилайди. Уйқусизлик муаммосини ҳал этади ва бошқалар... Ёнғоқ минг дардга даво экан.\nФуқароларнинг соғлиғини сақлаш масалалари қўмитаси аъзоси


1970 йилнинг бошида “Битлз”ни тарк этганидан сўнг Пол Маккартни (McCartney) ўзининг илк яккахон альбомини чиқарди.\nБу вақтга келиб “Битлз” тарқаб бўлган, унинг мухлислари ва санъат танқидчилари Пол Маккартнининг якка ижросини бироз совуқ ҳам қарши олган эди.\nШунга қарамай, “Битлз”нинг энг моҳир бас гитарачиси Пол Маккартнига бу альбом охир-оқибат шуҳрат олиб келди, уни Billboard 200 шоҳсупасига кўтарди. Тез орада у “олтин альбом” мақомини олди.\nАйни альбомга кирган “Севикли Линда” қўшиғи\nАльбомга «The Lovely Linda», «That Would Be Something», «Valentine Day», «Every Night», «Hot as Sun/Glasses», «Junk», «Man We Was Lonely», «Oo You», «Momma Miss America», «Teddy Boy», «Singalong Junk», «Maybe I’m Amazed», «Kreen-Akrore» қўшиқлари кирган.\nҚўшиқ матнларини Пол Маккартнининг ўзи ёзган ва куйни ҳам муаллифнинг ўзи басталаган.\nПол – “Битлз” гуруҳидаги энг зиддиятли, экстраординар феъл-атворга эга шахслардан бири.\nБу унинг даъфатан “Битлз”ни тарк этиши, шерикларига қарши маҳкама даъвоси билан чиқиши, гиёҳвандликка ружу қўйиши, ўлди деган гап тарқалганидан кейин яна ёрқин қўшиқлар билан саҳнада пайдо бўлишида кўринади.\nБироқ бу сифатлар унинг қўшиқлари жозибасини заррача сўндирмади.\ndata-title="17 апрель – Пол Маккартни ўзининг илк соло альбомини чиқарди" data-description="1970 йилнинг бошида "Битлз"ни тарк этганидан сўнг Пол Маккартни (McCartney) ўзининг илк яккахон альбомини чиқарди. Бу вақтга келиб "Битлз" тарқаб ..." data-image="https://eltuz.com/wp-content/uploads/2016/04/rasm1175.jpg" data-url="https://eltuz.com/sas/174691/" data-services="facebook,odnoklassniki,twitter,telegram" data-counter="ig">


Давлат божхона қўмитасида 2019 йил I ярим йиллик якунларига бағишланган Ҳайъат йиғилиши бўлиб ўтди\nДавлат божхона қўмитасида жорий йил I ярим йиллик фаолият якунларига бағишланган Ҳайъат йиғилиши бўлиб ўтди.\nВидеоселектор шаклида ташкил қилинган йиғилишда Қорақалпоғистон Республикаси, вилоятлар ва Тошкент шаҳар божхона бошқармалари, “Тошкент-АЭРО” ихтисослаштирилган божхона комплекси, Божхона институти ва Миллий кинология маркази шахсий таркиби иштирок этди.\nЙиғилишда таъкидланганидек, мамлакатимизда ёрқин истиқболни ва халқ манфаатини кўзлаб амалга оширилаётган иқтисодий ислоҳотларда давлатнинг иқтисодий таянчи сифатида божхоначилардан ҳам ўзига юклатилган муқаддас ва шарафли хизмат вазифаларимиздан келиб чиқиб, фаоллик, бурчига садоқат, сергаклик ва ҳурфикрлик талаб этилади.\nЙиғилишда дастлаб Ўзбекистон Республикаси Президентининг 2019 йил 27 июндаги “Солиқ ва божхона имтиёзлари берилишини янада тартибга солиш чора-тадбирлари тўғрисида” ПФ-5755-сон Фармони ижроси доирасида давлат божхона хизмати органлари томонидан амалга оширилиши белгиланган чора-тадбирлар атрофлича муҳокама қилинди.\nМазкур Фармоннинг қабул қилиниши мамлакатимизнинг инвестициявий муҳитини янада яхшилаш, адолатли рақобат тамойилларини жорий этишни таъминлаш ҳамда солиқлар ва божхона тўловлари бўйича имтиёзлар бериш амалиётини тартибга солишга хизмат қилиши таъкидланди.\nҲайъат йиғилишида маълум қилинишича, жорий йилда давлат бюджетига салкам 7,2 трлн. сўмлик божхона тўловлари ундирилган бўлиб, бу ўтган йилнинг шу даврига нисбатан 29,1 фоизга кўп демакдир. Натижада, божхона тўловлари бўйича кўзланган режа 105,5 фоизга бажарилган.\nРеспубликамиз божхоначилари томонидан контрабанда ва божхона қонунчилиги бузилишига қарши курашиш йўналишида ўтказилган ва божхона кўриклари натижасида 8621 та ҳуқуқбузарликлар аниқланиб, 102,7 млрд. сўмлик товарларнинг ноқонуний олиб ўтилиши ва яширин айланмаси фош қилинган.\nЖумладан, 18,6 кг. гиёвандлик воситалари, 29 минг 995 дона психотроп таблеткалар, 43 та қурол, 8,6 мингдан ортиқ тақиқланган диний мазмундаги материаллар ўз вақтида тўхтатиб қолинди.\nБожхона органларида хавфларни бошқариш тизимини жорий этилиши божхона назоратини камайтириш, унинг сифатини яхшилаш, мавжуд куч ва воситалардан мақбул фойдаланиш, божхона назоратини ўтказиш ҳамда расмийлаштириш учун сарфланган вақтни қисқартириш ва унинг самарадорлигини оширишга имкон берди.\nМасалан, божхона расмийлаштирувидан ўтказилган юкларнинг 60 фоизи, хусусан экспортга мўлжалланган юкларнинг 82 фоизи божхона кўригидан ўтказилмади. Шунга қарамай, тизим кўмагида божхона ҳуқуқбузарликларини аниқлаш самарадорлиги деярли 4 мартага ошди ва натижада қўшимча 18,6 млрд. сўмлик ундирилиши лозим бўлган қўшимча божхона тўловлари ҳисобланди.\nТоварларнинг экспорти учун сарфланган вақт 2018 йилга 4,3 мартага қисқариб, 39 дақиқани, импорт учун сарфлаанган вақт эса 2 баробарга қисқариб, ўртача 21 соатни ташкил қилмоқда.\nАммо, эришилган натижаларга қарамасдан, соҳада ҳамон ўз ечимини кутаётган муаммоли масалалар ҳам борлиги йиғилишда алоҳида қайд қилинди.\nТанқидий таҳлил руҳида ўтказилган тадбирда тизимда йўл қўйилган қатор камчиликлар атрофлича муҳокама қилинди.\nҲозирда юртимизда пишиқчилик палласи. Табиийки, бу даврда мева-сабзавотларнинг хорижга экспорти кўлами янада ошади. Айни пайтда маҳаллий мева-сабзавот маҳсулотларини ташқи бозорларга чиқаришда божхона ходимлари туну-кун экспортёрларга кўмаклашмоқда.\nБу эса ҳудудий божхона бошқармалари томонидан ушбу йўналишда ҳуқуқбузарликлар профилактикаси ва жиноятчиликнинг олдини олиш борасида олиб борилаётган чора-тадбирлар самарадорлигини оширишни талаб қилади. Бунда айниқса, оммавий ахборот воситаларининг имкониятларидан унумли фойдаланиш бўйича масъулларга тегишли топшириқлар берилди.\nШунингдек, тизимда коррупцияга қарши курашда муросасиз муҳитни шакллантириш масалалари чуқур таҳлил қилинди.